
KLOSfERTRYKKERIET 


Fra  missionens  præsidentskab. 

Hvor  begynder  de  sidste  dages  helliges  pligt,  og  hvor  ender 
den?  Hvis  der  er  en  begyndelse,  er  det  lige  så  snart  vi  er  gamle 
nok  til  at  kende  godt  fra  ondt  eller  ret  fra  uret,  og  den  slutter 
ikke,  så  længe  vi  er  her  på  jorden.  Nogle  mennesker  er  måske  ikke 
enige  med  mig  i  dette,  men  lad  os  analysere  livet  lidt  og  se,  om 
vi  ikke  kan  blive  enige. 

Vi  er  født  til  at  leve  blandt  folk,  og  for  at  kunne  leve  hæderligt, 
er  vi  ansvarlige  for  mange  ting.  Forst  overfor  offentligheden;  når 
vi  kommer  på  offentlige  steder,  er  vi  ansvarlige  for,  hvad  vi  siger 
og  gør,  og  når  vi  forlader  et  offentligt  sted,  skulle  det  ikke  have 
haft  nogen  dårlig  indflydelse  på  os,  men  i  de  fleste  tilfælde  bør 
det  have  været  til  vort  bedste.  Jeg  vil  nævne  nogle  få  ting:  frem- 
for alt  skulle  vi  have  respekt  for  os  selv,  respekt  for  alle  andre 
folk  og  respekt  for  bygninger  eller  andre  steder.  Vi  horer  somme- 
tider folk  sige:  dette  er  et  offentligt  sted,  jeg  behøver  ikke  tage 
særligt  hensyn,  jeg  kan  gøre  det  eller  det,  men  de  tager  fejl  heri. 
Og  så  er  der  vort  ansvar  overfor  vore  medmennesker.  Når  vi 
bliver  født,  er  vi  uskyldige  og  har  visse  umistelige  rettigheder: 
livet,  friheden  og  en  trang  til  lykke.  Vi  er  ansvarlige  for  alt,  hvad 
vi  gør,  som  kan  have  indvirkning  på  andre  menneskers  liv.  En 
ting,  som  jeg  synes  er  urigtig  overfor  andre,  er  den  måde,  som 
nogle  mennesker  opfører  sig  på,  når  de  ryger.  Jeg  synes  ikke,  det 
er  rigtigt,  at  nogle  mennesker  fylder  luften  på  offentlige  steder 
med  røg,  når  andre  mennesker  er  nødsaget  til  at  indånde  den. 
Hvis  et  menneske  ville  kaste  en  lille  smule  vand  i  ansigtet  på  et 
andet  menneske  eller  måske  på  hans  tøj,  ville  det  blive  betragtet 
som  meget  uhøfligt,  men  de  tænker  ikke  over  det,  selv  om  de 
blæser  røg  ind  i  folks  ansigter  halve  eller  hele  timer  ad  gangen. 
For  mit  vedkommende  ville  jeg  meget  hellere  have  vandet.  Herren 
rensede  luften,  så  alle  frit  kunne  indånde  den. 

Så  er  der  vor  tale.  Er  vi  ansvarlige  for  den?  Læs  Matt.  12:36. 
Mennesket  er  ansvarligt  for  hvert  unyttigt  ord.  Dette  betyder 
overfor  Herren,  men  hvad  med  vore  medmennesker?  Jeg  tror,  at 
hvis  vi  ville  læse  tredie  kapitel  i  Jakobs  Brev,  vil  vi  få  en  god 
forklaring  på  dette.  Vi  har  ingen  ret  til  at  bedrage  på  nogensom- 
helst  måde.  En  stor  filosof  sagde:  Vær  sand  mod  dit  eget  selv, 
og  det  må  deraf  følge,  ligesom  natten  følger  på  dagen,  at  du  ikke 
kan  være  falsk  mod  noget  menneske.  Det  er  vor  pligt  at  advare 
vore  medmennesker  mod  al  slags  ondt  og  alt  slags  besvær,  og  at 
lære  dem  alt  hvad  der  er  rigtigt  og  sandt,  fordi  sandhed  er  den 
eneste  ting,  vi  kan  få  lykke  af,  og  sandhed  er  det  eneste,  del- 
tæller, når  vi  taler  om  at  blive  frelst  i  Guds  Rige,  sandhed  er 
det  eneste  vi  kan  bygge  vor  sikkerhed  på  i  dette  liv.  Det  er  det 
eneste,  der  kan  bestå  tidens  prøve. 

Så  er  der  vort  ansvar  overfor  alle  dyr.  Herren  skabte  dem,  de 
er  hans,  vi  har  ingen  ret  til  at  misbruge  dem  eller  mishandle  dem, 
og  vi  har  ingen  ret  til  at  dræbe  flere,  end  der  er  nødvendigt  til 
menneskets  gode.  Og  så  er  der  blomsterne,  planterne,  træerne  og 
alle  naturens  andre  skønheder.  Herren  har  anbragt  dem  her  for 
at  forskønne  jorden,  og  for  at  mennesket  kan  anvende  dem  med 
omtanke  og  dygtighed  til  menneskehedens  bedste  og  til  Herrens 
herlighed  og  ære. 

Så  er  der  den  religiøse  side  af  livet,  og  dette  betyder  ansvaret 
overfor  Herren.  Vi  blev  skabt  i  hans  billede,  og  vi  ønsker  ikke 
at  hæmme  Herrens  værk  ved  den  måde,  vi  lever  på.  Jeg  kunne 
citere  mange  skriftsteder,  men  vil  blot  ivæxnc  et  fra  Det  Gamle 
Testamente,  Prædikerens  Bog  12:13,  »Enden  på  sagen,  når  alt  er 
hørt,  er:  Frygt  Gud  og  hold  hans  bud!  Thi  det  bør  hvert  men- 
neske gøre.« 

Jeg  siger  til  de  sidste  dages  hellige,  vær  sande  mod  de  pagter, 
I  har  indgået  med  Herren,  lev  jeres  religion,  og  alt  vil  være  godt 
for  jer  på  den  sidste  dag.  Ved  du,  hvor  dit  ansvar  begynder  og 
hvor  det  ender?  Hvis  ikke,  så  lær  din  pligt  og  udfør  den. 

Må  Herren  styrke  og  hjælpe  os,  beder  jeg  i  Jesu  Kristi  navn. 
Amen. 

Junius  M.  Sorensen,  missionspræsident. 


Boggave  fra  Amerika. 

Tidlig  i  foråret  fik  jeg  en  sending  på  12  bøger  sendt  fra  en  os 
ukendt  søster  i  Salt  Lake  City,  nemlig: 

1)  Marvin    O.    Ashton:    To    whom    it    may    concern    (for    grensfor- 
dere). 

2)  J.  Reuben  Clark  jr.:  On  the  way  to  immortality  and  eternal  life. 

3)  Rulon  S.  Howells:  His  many  mansions   (Om  de  forskellige  kirke- 
samfund). 

4)  Milton  R.  Hunter:  Pearl  of  great  price,  commentary. 

5)  Milton  R.  Hunter:  The  gospel  through  the  ages. 

6)  Le  Grand  Richards:  A  marvelous  work  and  a  wonder. 

7)  Eldin  Ricks:  Book  of  Mormon,  commentary.  Vol.  I.  (1  Nephi). 

8)  Hyrum  M.  Smith:  Doctrine  and  covenants,  commentary. 

9)  Joseph  Fielding  Smith:  The  restoration  of  all  things. 

10)  Joseph  Fielding  Smith:  The  way  to  perfection. 

11)  Joseph  Fielding  Smith:  Teachings  of  the  prophet  Joseph  Smith. 

12)  Pres.  Joseph  F.  Smith:  Gospel  Doctrine. 

Endelig  for  nogen  tid  siden  fik  jeg  et  brev  fra  en  tidligere  Esbjerg 
broder,  som  nu  bor  i  Provo,  og  heri  fandtes  forklaringen  på  hvem,  der 
var  afsender.  Det  var  en  der  boende  broder,  hvis  forældre  for  mange 
år  siden  emigrerede  fra  Herning-egnen,  og  som  nu  havde  fået  lyst  til 
at  gøre  lidt  for  den  danske  mission  og  mente  at  kunne  gøre  det  bedst 
på  denne  måde,  idet  både  han  og  omtalte  Esbjerg  broder  holdt  meget 
af  at  læse  i  kirkens  literatur,  og  sidstnævnte  vidste,  at  jeg  kunne  la>se 
engelsk  og  også,  at  jeg  kommer  en  del  rundt  i  missionen,  så  de  oplys- 
ninger, jeg  ad  den  vej  kunne  få,  ville  kunne  komme  danske  søskende 
tilgode.  — 

Når  jeg  ovenfor  har  givet  navne  og  titler  på  alle  bøgerne,  er  det,  fordi 
også  andre  i  den  danske  mission  kunne  have  glæde  af  at  læse  dem,  og 
hvem,  der  måtte  ønske  at  låne  nogle  af  disse  bøger,  bedes  henvende 
sig  til  mig  derom  og  medsende  1  kr.  til  forsendelsesomkostninger. 

Ejnar  Nielsen,  Karlsgaarde,  Sig. 

»Ligegyldigt,   hvad  det  koster«. 

Den  menneskelige  natur  er  noget  mærkeligt  noget,  vil  de  fleste  folk 
indrømme.  Og  de  vil  også  være  enige  om,  at  trangen  til  selvopholdelse 
er  stor  hos  alle  mennesker.  Men  skønt  det  hos  nogle  aldrig  synes  at  nå 
overfladen,  er  der  hos  de  fleste  af  os  et  instinkt  til  at  give  og  ikke 
tænke  på  omkostningerne,  når  omstændighederne  synes  at  berettige  det. 

Hos  mødre  er  dette  instinkt  særlig  stærkt.  De  går  ned  i  skyggernes 
dal  for  at  bringe  nyt  liv  frem  og  giver  derefter  frivilligt  styrke  og  tål- 
modighed for  at  kunne  opdrage  deres  børn.  Nogle  dør  for  at  beskytte 
dem. 

Fædre  kan  også  være  med  i  denne  henseende.  Skønt  det  er  sandt,  at 
der  er  nogle,  som  sætter  deres  egne  private  interesser  foran  alt  andet 
og  giver  lidt  eller  slet  intet,  selv  til  deres  egen  familie,  er  faderinstinktet 
dog  for  størstedelen  hos  fædrene  parallel  med  mødrenes.  De  giver  også, 
uanset  omkostningerne. 

Børn  synes  for  det  meste  at  være  sat  udenfor  nødvendigheden  af  at 
udvikle  denne  karakteregenskab.  Hos  mange  af  dem  synes  egenkærlig- 
hed —  sandsynligvis  et  udtryk  for  selvopholdelse  —  at  være  den  frem- 
herskende, og  til  tider  viser  børn  sig  næsten  ubarmhjertige  i  deres 
handlinger  overfor  andre.  Det  er  her,  man  skal  tænke  på  den  filosofiske 
sætning  »Spar  på  riset  og  ødelæg  barnet«.  Børn  må  lære  at  elske  andre 
og  være  hensynsfulde  overfor  dem. 

Herren  har  lært  os  hensynsfuldhed  overfor  andre  fra  begyndelsen. 
Det  er  indbefattet  i  budet  om  at  elske  vor  næste  som  os  selv,  og  er  en 
del  af  den  gyldne  regel,  der  siger  »Alt,  hvad  du  ønsker,  at  andre  skal 
gøre  mod  dig,  skal  du  gøre  mod  dem«. 

Alle  husker  heltemodige  hjælpeaktioner,  dristige  krigsbedrifter  og 
andre  tilfælde  af  mod,  som  bliver  kendt  vidt  omkring.  Men  hvad  med 
de  daglige,  små  handlinger,  hvor  vi  giver?  Er  de  ikke  også  vigtige? 

Mange  mennesker,  som  er  omgivet  af  fortryllelsen  ved  en  eller  anden 
stor  begivenhed,  vil  strække  sig  til  endog  at  risikere  liv  og  lemmer. 
Men  når  ingen  ser  på  dem,  når  det  vil  være  så  let  at  gå  forbi,  er  der 
så  den  samme  ånd,  den  samme  trang  til  at  give,  indtil  det  gør  ondt, 
ligegyldigt  hvad  det  koster? 

En  karakter  bliver  dannet,  ikke  så  meget  ved  fremragende  modige 
handlinger,  der  måske  kun  kommer  een  gang  i  vort  liv,  som  ved  den 
daglige  rutine,  den  måde  vi  lever  på,  når  vi  ikke  er  i  rampelyset  eller 
bliver  stillet  til  skue. 

Den  daglige,  venlige  gerning,  den  hjælpende  hånd,  som  ingen  uden 
Gud  kan  se;  når  vi  husker  enkerne  og  de  faderløse  i  deres  trængsler 
uden  at  tænke  på  berømmelse,  det  er  kendetegn  på  en  stor  sjæl. 

Hvem  tæller  omkostninger  ved  at  give?  Er  det  ham,  som  er  men- 
neskets ven?  Er  det  ham,  som  har  lært  den  dybere  side  af  livet?  Er 
det  ham,  som  har  grebet  den  gyldne  regels  mening?  Eller  er  det  det 
egenkærlige  menneske,  som  higer  efter  og  søger  sin  egen  ære  og  til- 
fredsstillelse af  sin  egen  au-gerrighed,  som  tæller  hver  eneste  af  sine 

ejendele   igen   og  igen   ligesom   en   gnier,   og  misunder   hver  øre,   der 
forlader  hans  hånd? 

Har  du  lagt  mærke  til,  at  det  menneske,  der  er  gerrig  overfor  sine 
medmennesker,  også  er  gerrig  overfor  Gud?  Og  beviser  dette  ikke  del 
skriftsted,  der  siger:  Hvorledes  kan  vi  elske  Gud,  hvis  vi  ikke  elsker 
vor  næste? 

Den  måde,  hvorpå  vi  giver  til  Gud,  er  et  fingerpeg  om  vor  ædelmodig- 
hed overfor  vore  medmennesker,  og  det  modsatte  er  ligeledes  sandt. 

Holder  du  dig  tilbage  i  dine  kirke-aktiviteter,  tæller  du  stadig  om- 
kostningerne, og  får  denne  tællen  dig  til  at  »trække  fødderne  til  dig«? 
Eller  holder  du  budene  med  villighed  og  glæde,  og  holder  hele  loven, 
fordi  du  gerne  vil? 

Hvis  vi  blot  vil  tjene  Gud  af  hele  vort  hjerte  og  hele  vor  sjæl,  så  vil 
han,  som  måler  ud  til  hvert  menneske  med  sit  eget  mål,  aldrig  tælle 
omkostningerne,  når  han  åbner  vinduerne  til  himlen  og  velsigner  sine 
trofaste  hellige. 

Fra  Deseret  News. 

Lær  mig,  Herre,  at  leve 
(titid  til  dit  behag. 
Lær  mig,  Herre,  at  stræbe 
efter  det  gode  hver  dag! 

Lær  mig,  Herre,  al  smile, 
se  det  lyse  i  alt. 
Lær  mig  fremad  at  ile, 
-  dog  først  når  du  har  talt! 

Lær  mig,  Herre,  at  hjælpe, 
hvor  der  er  sorg  og  nød, 
lindre  den  syges  smerte, 
give  den  sultne  brød! 

Lær  mig,  Herre,  at  stole 
helt  på  din  stærke  hånd. 
Lær  mig  at  lade  mig  lede 
helt  ved  din  Helligånd. 

Lsar  mig,  Herre,  at  bede, 
som  det  er  ret  for  dig! 
Altid  at  være  rede  — 
så  du  kan  bruge  mig! 


ave 


Aage  Larsen. 

Broder  og  søster  William  Ørum  Pedersen,  der  var  de  første  efter- 
krigstidsemigranter  fra  den  danske  mission  og  nu  bor  i  Ingle- 
wood,  Californien,  har  været  på  et  kortere  besøg  her  i  Danmark, 
og  på  falderebet,  umiddelbart  før  afrejsen  herfra,  skrev  broder 
Ørum  Pedersen  følgende  artikel,  som  sikkert  vil  blive  læst  med 
interesse  af  »Stjernen«s  læsere. 


Var  det  umagen  og  ofret  værd? 

Ved  vort  besøg  i  vort  kære,  gamle  fødeland,  Danmark,  var  der  ad- 
skillige blandt  medlemmerne,  der  spurgte  os,  der  emigrerede  for  otte 
år  siden:  »Var  det  umagen  og  ofret  værd?«,  og  da  der  siden  1945  er 
emigreret  over  1000  personer  under  samme  vilkår,  kan  dette  måske 
samtidig  give  udtryk  for  de  tanker  og  følelser,  jeg  med  mange  andre 
har  næret  før,  under  og  efter  vor  emigration. 

Endnu  husker  jeg,  med  hvilken  varme  og  begejstring  vi  sang: 

Zion,  o,  Zion,  hvor  er  du  mig  kær, 
enten  jeg  vandrer  dig  fjern  eller  nær. 
Altid  en  længsel  opfylder  mit  bryst, 
du  er  mit  håb  og  min  glæde  og  trøst. 
Med  inderlig  oprigtighed  sang  vi: 

O,  hvor  jeg  længes  at  leve  og  bo 
i  dine  dale  i  tusindårs  ro  — 
borte  fra  Babylons  pine  og  nød  — 
undfly  fordømmelsens  evige  død. 

Herre,  lad  snarligt  mig  komme  derhen, 
hvor  du  har  talet  til  jorden  igen, 
hvor  du  har  oprejst  din  kirke  påny, 
hvor  dine  børn  nu  så  glade  henfly. 
I  bevæget,  men  sikker  fortrøstning  sluttede  vi  med: 
Zion,  o,  Zion,  du  udvalgte  land, 
sikkert  jeg  kommer,  så  snart  som  jeg  kan. 
Zion,  o,  Zion,  ja  sikkert  jeg  tror, 
du  er  den  skønneste  plet  på  vor  jord. 

Da  anledningen  kom  på  vor  vej,  benyttede  vi  den  og  gjorde  os  klar. 
Inden  dette  for  alvor  blev  besluttet,  drøftede  vi  indbyrdes  rækkevidden 
af  en  så  stor  ændring  i  vort  liv,  vore  goder,  vore  venner  og  vor  familie. 
Selv  om  Kirken,  hvor  vi  kom,  var  opbygget  og  ledet  efter  samme  møn- 
ster, som  vi  kendte,  stod  det  os  klart,  at  selv  på  dette  område  var  der 
stor  forandring  i  vente  —  i  hvert  fald  af  sproglig  art..  —  Disse  even- 
tuelle vanskeligheder  til  trods  anså  vi  dem  uvæsentlige  sammenlignet 
med  de  livsmål,  vor  rejse  gav  os  mulighed  for  at  opnå: 

1)  Besøg  i  Herrens  hellige  hus,  Templet,  for  der  at  modtage  vore 
begavelser  og  blive  viet  for  tid  og  al  evighed. 

2)   Modtagelsen  uf  en  patriarkalsk  velsignelse. 

Vor  emigration  var  således  ikke  for  at  »undfly  den  kommende  vrede«, 
ligesom  det  heller  ikke  var  eventyrlyst  eller  forventning  om  at  bedre 
de  økonomiske  forhold,  som  vi  ved  vor  afrejse  fandt  yderst  tilfreds- 
stillende. Apostel  Ezra  Taft  Bcnson  havde  netop  inden  vor  afrejse  tyde- 
ligt fortalt  mig,  at  »hvis  det  er  rigdom  og  verdens  guld,  du  ønsker, 
foreslår  jeg,  du  bliver  i  Danmark,«  og  da  jeg  udtalte  ovennævnte  hoved- 
årsager, sagde  han:  »Hvis  dette  er  dit  hjertes  ønske,  og  du  forbliver 
tro  imod  dets  velsignelser  for  dig  og  dine,  vil  du  —  omend  ikke  blive 
rig  —  så  dog  altid  tjene  til  dit  daglige  udkomme.« 

Vi  opløste  vort  dejlige  hjem,  idet  det  meste  blev  solgt  for  derigennem 
at  klare  alle  rejseomkostninger,  og  således  begynde  uden  gæld  i  del 
ukendte  fremmede.  Afskeden  med  familien  og  de  mange  kære  venner, 
såvel  udenfor  som  indenfor  Kirken,  var  sikkert  det  vanskeligste  afsnit 
at  komme  over  for  alle  dem,  der  emigrerede,  og  vi  var  ingen  und- 
tagelse. Mange  har  måske  følt  som  jeg,  da  jeg  ved  afskedsfesten  i 
København  takkede  søskende  ved  at  sige:  »I  har  næsten  givet  mig 
følelsen  af  at  overvære  min  egen  begravelse,  og  så  tilmed  fået  lov  til 
at  være  levende.« 

Een  ting  står  mig  klart,  selv  om  det  skete  for  8  år  siden.  Det  var  en 
hjemvendt  søster  Petersen  fra  Utah,  der  deklamerede: 

Tænk  ej,  når  til  Zion  I  drage, 
at  prøven  er  endt  og  forbi  — 
at  glæden  I  ene  skal  smage, 
og  straks  vorde  frelste  og  fri! 
Nej,  guldet  må  lutres  i  ilden 
og  vi  vore  prøver  bestå; 
vi  der  kun  vil  nærme  os  kilden 
og  frelses,  når  målet  vi  nå. 

Tænk  ej,  at  alene  de  fromme 

og  vise  jomfruer  er  dér  — 

at  fristeren  aldrig  vil  komme 

i  Zion  de  hellige  nær! 

Nej,  dårlige  ses  blandt  de  vise, 

og  klinten  blandt  hveden  end  gror, 

når  himmelens  Herre  vil  vise, 

hvo  værdigen  Zion  bebor. 

Tænk  ej,  eders  gerning  har  ende 
og  Zion  er  dovenskabs  hjem, 
at  Gud  sine  gaver  vil  sende 
til  dem,  som  ej  selv  stræbe  frem! 
Nej,  der  kun  velsignelsen  vindes 
ved  mod  og  utrættelig  id, 
hvad  nu  hos  de  hellige  findes, 
er  frugten  af  arbejd'  og  flid. 

Netop  fordi  denne  søster  havde  levet  der,  hvor  vi  skulle  hygge  vor 
fremtid,  tænkte  jeg  meget  over  dybden  i  disse  vers,  og  nu  efter  otte 
års  erfaring  vil  jeg  råde  enhver  til  netop  med  denne  salmes  budskab 
som  grundlag  at  træffe  deres  beslutninger,  for  anerkendelsen  af  og 
derefter  efterlevelsen  af  dens  appel  er  i  virkeligheden  den  urokkelige 
grundvold,  som  emigranter  af  rette  slags  bygger  deres  liv  og  lykke  på. 

Vi  ankom  til  New  York  den  3.  september  1946,  og  efter  otte  dages 
besøg  hos  min  broder  fortsatte  vi  pr.  tog  over  den  store  ørken  til  Utah. 
—  Egentlig  mente  jeg  før  at  forstå,  at  Amerika  var  stort,  men  aldrig 
havde  det  syntes  så  uendelig  stort  og  vidtrækkende,  som  det  virkede 
på  mig  fra  vort  togvindue.  På  samme  tid  steg  min  beundring  for  pio- 
nerernes imponerende  præstation:  at  vandre  den  lange  vej,  som  vi  nu 
med  al  komfort  kunne  køre  med  stor  hastighed. 

Da  vi  kørte  fra  Ogden  til  Salt  Lake  City,  tog  vi  hinandens  hånd,  og 
med  tårer  i  øjnene  så  vi  den  dal,  det  land,  der  nu  skulle  blive  vor 
fremtids  land.  Vi  bad  en  stille  bøn  om,  at  vi  måtte  være  tro  mod  det, 
vi  emigrerede  for,  og  da  vi  kort  efter  kunne  skimte  tårnene  på  det 
skønne  Salt  Lake  Tempel,  følte  jeg  det,  som  om  ingen  vanskelighed  var 
uovervindelig.  Nu  gik  det  hurtigt  med  at  møde  venner  fra  gamle  dage, 
skaffe  egen  lejlighed  og  arbejde  og  sidst,  men  ikke  mindst,  at  blive 
kendt  med  wardet,  vi  hørte  til.  Hvert  problem  i  sig  selv  syntes  først 
umuligt  at  løse,  men  med  »Guds  hjælp  og  lidt  håndkraft«  gik  det  godt. 
Af  store  mindedage  for  ethvert  trofast  medlem  af  Kirken  —  og  emi- 
granter i  særdeleshed  —  må  blive:  Første  besøg  i  Templet  og  oplevel- 
serne derinde,  der  ikke,  som  altfor  mange  tror,  er  hemmelige,  men 
hellige,  og  i  samme  ånd  kan  jeg  ikke  tænke  nogen  skønnere  oplevelse 
end  besøget  hos  vor  stavspatriark,  der  aldrig  før  havde  set  os,  men 
straks  efter  vor  ankomst  til  hans  hjem  lagde  sine  hænder  på  vort  hoved 
og  gav  os  hver  en  velsignelse,  vi  altid  vil  værne  om  hele  vort  liv,  da 
-tden  således,  når  vi  tager  den  frem  og  læser  den,  igen  kan  minde  os 
om  alt  det  skønne,  der  venter  os,  om  vi  trofast  holder  os  til  Gud  og 
hans  befalinger. 

For  ethvert  menneske  kommer  også  den  grå  hverdag,  den  dag,  hvor 
det  skal  vise  sig,  om  vi  kan  leve  det,  »vi  synger  søndagssange  om«. 
For  emigranten  — ■  ja,  for  alle  Kirkens  medlemmer  — -  er  det  netop  tids- 
punktet, hvor  vi  af  vort  inderste  hjerte  bør  opsuge  det  manende  og 
udfordrende  budskab,  som  hvert  af  de  tre  vers  bringer  i  »Tænk  ej, 
når  til  Zion  I  drage«.  Hvis  dette  lykkes,  vil  vort  liv  —  selv  på  den 
almindelige  hverdag  —  give  os  selv  og  vor  omgangskreds  svar  på 
spørgsmålet  »Var  det  umagen  og  ofret  værd?«  Når  jeg  i  disse  betragt- 
ninger indbefattede  alle  Kirkens  medlemmer,  var  det  ud  fra  den  tanke, 
at  vi  jo  alle  på  en  vis  måde  i  forhold  til  verden  er  emigranter  eller 
endnu  bedre  pionerer,  idet  vor  gerning,  hvor  vi  end  er,  er  at  gå  forud 
og  forberede  evangeliets  antagelse  hos  de  mennesker,  vi  kommer  i  for- 
bindelse med. 

For  således  at  være  »verdens  lys«  og  »jordens  salt«  er  det  af  største 

betydning,  at  vi  styrkes  og  opmuntres  mest  muligt.  Dette  har  Gud  gjort 
muligt  for  os  alle,  hvis  vi  hlot  vil  drage  fordel  af  den  stadige  indbydelse 
til  at  gå  til  »mit  bedehus  og  ofre  jeres  sakramenter«. 

Selv  om  det  er  rigtigt,  at  enhver  oprigtig  bedende  og  søgende  sjæl 
—  selv  ved  et  såkaldt  kedeligt  møde  —  kan  forny  sine  løfter  til  Gud 
under  nydelsen  af  den  hellige  nadver  og  således  få  et  stort  åndeligt 
udbytte  af  mødet,  er  det  sikkert  almindelig  kendt,  at  vi  alt  for  ofte  helt 
glemmer  denne  side  af  sagen  og  mere  beskæftiger  os  med  kritik  af 
ledernes  og  talernes  ansvar  overfor  os,  »at  give  føde  for  vor  sjæl«  - 
et  ansvar,  som  de,  trods  vor  manglende  berettigelse  til  at  bruge  det  som 
undskyldning  for  fraværelse,  ikke  kan  unddrage  sig  hos  den  største 
af  alle  sjælesørgere. 

I  modsætning  til  missionernes  medlemmer  nyder  emigranterne  her 
den  fordel  at  være  i  eller  så  nær  ved  Kirkens  hovedkvarter,  at  de 
hyppigt  har  anledning  til  at  høre  Kirkens  ledere,  Guds  apostle,  profeter 
på  jorden  i  dag.  Når  medlemmerne  i  missionerne  hører  herom,  tænker 
de  på  de  store  festdage,  de  altid  oplever,  når  missionen  besøges  af  en 
af  generalautoriteterne,  for  ingen  ønsker  at  miste  den  oplevelse,  den 
åndelige  fest,  et  sådant  besøg  altid  bringer. 

Tænk  så,  hvor  tryg  en  følelse  det  må  være  at  bo  i  den  by,  hvor  Kir- 
kens tolv  apostle  mødes  med  Det  Første  Præsidentskab  hver  torsdag 
morgen  i  Herrens  hellige  hus,  Templet,  for  at  drøfte  Kirkens  anliggen- 
der og  søge  Guds  inspiration  og  vejledning.  Det  er  således  ikke  en 
frase,  men  en  kendsgerning,  at  vi  er  under  Guds  profeters  røsts  ind- 
flydelse. 

Hvor  meget  vi  drager  fordel  af  disse  velsignelser,  beviser  vort  daglig- 
liv og  vor  arbejdsvilje  i  Kirken  bedst. 

Var  vi  tro  mod  det,  vi  emigrerede  for,  hvis 

1)  søndagen  i  Zion  kun  blev  udflugts-  og  besøgsdag  til  alle  andre 
steder  end  Kirken, 

2)  Templet,  efter  vort  første  besøg,  aldrig  eller  sjældent  så  os, 

3)  talenterne,  vi  så  flittigt  udnyttede  hjemme,  nu  bliver  gravet  ned, 

4)  penge,  bil,  hus  o.  lign.  trådte  frem  foran  »Guds  rige  og  hans  ret- 
færdighed«? 

Enhver  ved,  at  svaret  er  nej,  og  selvom  materielle  goder  eventuelt 
er  opnået,  vil  svaret  på  hovedspørgsmålet  »Var  det  umagen  og  ofret 
værd?«  også  blive  nej,  for  »hvad  gavner  det  et  menneske,  at  han  vinder 
den  hele  verden,  men  tager  skade  på  sin  sjæl?« 

Her  mindes  jeg  udtalelsen  af  apostel  Mark  E.  Petersen,  da  han  ind- 
viede Las  Flores  ward  mødehus  i  Californien:  »Mange  mennesker  synes 
at  tro,  at  Zion  er  begrænset  til  Salt  Lake  City  og  dens  omegn,  men  dette 
er  ikke  sandt.  Zions  hovedkvarter  er  Salt  Lake  City,  og  det  vil  ved 
Kristi  andet  komme  blive  Jackson  County,  Missouri,  men  ud  derfra  vil 
og  må  Zion  udvides.  Vi  prædiker  ikke  »kom  hjem  til  centret«,  men  for 
at  evangeliet  bedre  kan  blive  forkyndt  over  hele  verden  til  alle  raenne- 

sker,  beder  vi  medlemmerne  sprede  sig  ud  fra  centret  og  udbygge  og 
udvide  Zion.« 

Af  denne  grund  har  det  glædet  os  meget  under  dette  vort  besøg  at 
træffe  Kirkens  medlemmer  fra  hele  missionen,  for  vi  har  erfaret,  at 
evangeliets  og  broderskabets  fællesskab  og  ånd  styrkede  de  venskabs 
bånd,  vi  knyttede  før  vor  emigration,  og  hurtigt  bandt  båndene  fast 
med  de  nye  medlemmer,  som  årene  siden  bragte  evangeliet. 

Modtag  vor  tak  for  hvert  smil  og  venligt  ord  og  håndtryk,  som  glæ- 
dede os  meget.  Besøget  i  den  lille,  men  hyggelige  mødesal  på  Amager 
og  synet  af  de  to  nye,  smukke  og  praktisk  indrettede  kirker  i  Odense 
og  Randers  var  en  oplevelse,  vi  aldrig  vil  glemme.  —  Deltagelsen  i 
GUF-stævnet  i  Randers,  hvor  vi  mødte  mange  gamle  og  nye  venner  fra 
hele  missionen,  vil  huskes  i  mange  år,  især  det  sjældent  inspirerende 
vidnesbyrdmøde  søndag  morgen,  hvor  ca.  50  deltagere  —  heraf  mange 
unge  nye  medlemmer  —  kort,  men  inderligt  og  gribende  udnyttede 
den  time,  der  var  overladt  til  vidnesbyrd. 

Alt  i  alt  —  trods  utilgivelig  dårligt  ferievejr  med  kun  2  regnløse  dage 
på  5  uger  —  en  skøn  og  minderig  ferietur.  Var  det  umagen  og  ofret 
værd?  Svaret,  der  både  kan  dække  såvel  emigrationen  for  otte  år  siden 
som  feriebesøget  1954,  bliver  da:  Ja,  intet  offer  og  ingen  umage  var  for 
stor  eller  krævende,  og  vi  føler  os  rigeligt  belønnet  og  velsignet. 

William  Ørum  Pedersen, 
p.  t.  København. 

Hold  fast  ved  din  tro  -  -  - 

En  lille  hændelse  fra  sommeren  1949  falder  mig  i  tankerne;  en  dag 
begav  jeg  mig  i  strålende  solskin,  sammen  med  nogle  af  mine  rejse- 
fæller, op  mod  et  3500  m  højt  bjergpas  i  Berner  Oberland  i  Svejts. 

Da  vi  havde  passeret  de  3000  m,  begyndte  vi  at  blive  kortåndede,  og 
måtte  standse  hvert  5.  min.  for  at  få  pusten;  rygsækkene  med  vor  nød- 
vendige bagage  og  soveposer  føltes  tungere,  men  samtidig  drog  toppen 
og  målet  med  uimodståelig  kraft. 

Nået  op  til  bjergpasset  med  den  evige  sne  og  isgletcherne,  der  af  og 
til  med  en  dump  rullende  torden  brækkede  af  og  styrtede  ned,  satte 
vi  os  for  at  nyde  udsigten  over  dalen,  og  hvile  ud,  —  det  var  rigelig 
belønning  for  alle  strabadserne. 

Luften  var  kold  og  tynd,  og  vi  begyndte  at  tænke  på  at  fortsætte 
ned  på  den  anden  side  passet,  til  nabodalen.  Men  pludselig  begyndte 
store  skyer  at  komme  trækkende,  og  lejrede  sig  omkring  bjergtoppene 
og  passet,  hvor  vi  sad.  Vi  forsøgte  at  skjule  en  smule  ængstelse,  og 
påbegyndte  nedstigningen  ad  den  smalle,  bugtede  sti,  der  stejlt  faldt 
ned  mod  dalen.  Stien  blev  stejlere  og  stejlere,  og  der  var  svimlende 
dybt  ned  —  en  stor  våd  sky  kom  drivende  og  indhyllede  landskabet,  og 
skjulte  alting  omkring  mig,  så  jeg  dårligt  kunne  se  den  nærmeste  af 
mine  kammerater;  klippen  blev  våd  og  glat,  jeg  halvvejs  gled  ned; 
hvis  ikke  et  reb  havde  været  fastgjort  til  klippen  med  solide  jernbøjler. 

så  jeg  kunne  klamre  mig  til  det  —  og  samtidig  lede  mig  den  rette  vej 

—  ville  jeg  have  gledet  lige  ned  i  dybet  og  evigheden.  — 

Jeg  kom  til  at  tænke  på  denne  lille  tilfældige  rejseoplevelse  og  til  at 
drage  en  sammenligning  mellem  dette  reb,  som  i  en  afgørende  og  farlig 
situation  sikkert  reddede  mit  liv,  og  så  evangeliet  og  Guds  kirke;  —  vi 
kommer  ud  for  mange  farlige  situationer  i  vort  liv,  —  mange  fristelser 
kommer  til  os  i  mange  forskellige  forklædninger  og  prøver  at  drage  os 
bort  fra  Kirken,  —  men  så  pludselig  opdager  vi,  at  vi  har  noget,  vi  kan 
holde  os  fast  ved  —  netop  som  afgrunden  åbner  sig  for  at  opsluge  os 

—  et  reb,  eller  en  jernstang,  som  Nephi  sammenligner  det  med,  som, 
hvis  vi  griber  fast  om  det  og  ikke  giver  slip,  tilsidst  vil  føre  os  frelst 
gennem  alle  farer. 

Ligegyldig  hvilke  fristelser  der  kommer  til  os  —  lad  os  altid  holde 
fast  ved  det  reb,  som  kan  frelse  os;  giv  ikke  under  nogen  omstændig- 
heder slip  på  evangeliet  eller  Deres  medlemsskab  i  Kristi  kirke. 

Dømmer  ikke  hverandre,  —  hvilken  ret  har  De  dertil?  Vær  en  støtte 
for  din  næste,  —  vær  med  til  at  danne  det  reb,  der  skal  bevare  hans 
lykke  i  dette  liv  og  i  evigheden,  og  lede  ham,  at  han  ikke  falder. 

Sæt  enighed,  retfærdighed,  kærlighed,  tilgivelse  og  udholdenhed  over 
alt,  det  skal  være  min  ydmyge  bøn  i  Jesu  Kristi  navn,  amen. 

Ejnar  Due  Jensen, 
Horsens. 


Fortsat  artikel: 

I  EVANGELIETS  NET 

Historien  om 
ANNA     KARINE    GAARDE N    WIDTSOE 

Af  JOHN  A.  WIDTSOE 

Selvom  turen  var  lang,  var  den  interessant  for  enken  og 
hendes  to  sønner.  Nye  landskaber,  stadig  forandring,  et  nyt 
sprog,  mærkelige  seværdigheder  og  underlige  lyde  fik  tiden  til 
at  gå  hurtigt.  Sandt  nok,  engang  imellem  var  der  et  stik  i  hjer- 
tet ved  tanken  på  det  ukendte,  men  det  var  ikke  farvet  af  frygt 
eller  sorg.  Raske  og  i  god  behold,  ivrige  efter  de  næste  oplevel- 
ser, ankom  selskabet  til  deres  bestemmelsessted,  Klippebjerge- 
nes forjættede  dale. 

Anna  Karine   Gaarden  Widlsoe,  50  år  gammel. 


KAPITEL  X. 
Et  nyt  land. 

Lørdag  den  15.  november  1883  ankom  Anna  Gaarden  Widtsoe 
sammen  med  sine  to  sønner  til  Logan,  Utah,  deres  bestemmel- 
sessted. 

Så  dette  var  Zion!  Dette  var  det  forjættede  land,  den  nye  ver- 
den! Det  var  en  klar  solskinsdag.  Bjergene  lå  i  en  mild  dis,  men 
luften  i  dalen  var  klar.  Enken  så  længe  på  den  blå  himmel  og 
de  nøgne,  høje  bjerge.  Hun  var  tilfreds.  Bjerge,  himmel  og  sol- 
skin var  som  symboler  på  styrken,  skønheden  og  lyset  i  det 
budskab,  som  var  kommet  på  hendes  vej.  Kærligheden  til  Ve- 
sten, der  avledes  i  hendes  sjæl  den  dag,  døde  aldrig.  Hun  glæ- 
dede sig  i  hjertet.  Her  var  Guds  hellige,  med  hvem  hun  skulle 
tilbringe  sit  liv.  Hvad  mere  kunne  hun  ønske  sig? 

De  første  to-tre  dage  blev  tilbragt  i  biskop  Anthon  L.  Skan- 
chys  og  families  gæstfri  hjem.  Derefter  flyttede  hun  ind  i  et 
hus  med  een  stue  i  den  sydlige  del  af  byen.  Biskop  Skanchy,  der 
havde  fået  hende  ind  i  kirken,  hjalp  hende  med  at  få  de  nød- 
vendige møbler,  så  hun  kunne  bo  beskedent,  men  alligevel  hyg- 
geligt og  behageligt.  Enken  og  hendes  børn  morede  sig  med  at 
inddele  deres  ene  stue  i  fire  dele:  Dagligstue,  spisestue,  sove- 
værelse og  køkken.  Eftersom  de  var  velsignet  med  fantasiens 
gave,  så  den  lille  familie  snart  i  deres  hjem  et  slot.  Det  nye  liv 
begyndte  i  lykke,  selv  om  den  lille  smule  penge,  der  var  tilbage, 
hurtigt  smuldrede  væk. 

Inden  seks  uger  efter  deres  ankomst  til  Logan  fik  enken  et 
alvorligt  chok  og  blev  sat  på  en  hård  prøve.  Hendes  ældste  søn 
John  blev  overfaldet  af  en  gal  hund,  som  bed  og  rev  drengens 
ben  og  arme  så  alvorligt,  at  han  måtte  holde  sengen  i  seks  uger. 


261 


Februar  var  godt  og  vel  forbi,  forend  John  igen  var  i  stand  til 
at  bevæge  sig  omkring  ude  i  luften.  I  denne  periode  var  moderen 
nødt  til  at  blive  inde  for  at  passe  den  syge,  thi  der  var  ingen, 
der  kunne  hjælpe,  og  den  rigtige  begyndelse  i  de  nye  omgivelser 
og  i  det  nye  liv  blev  noget  forsinket.  Men  Anna  Widtsoe  vidste, 
at  den  onde  med  glæde  ville  ødelægge  hende  og  hendes  og  kryd- 
se deres  retfærdige  bestræbelser,  hvorfor  hun  glædede  sig  over, 
at  Satan  endnu  en  gang  var  blevet  narret. 

Den  vinter,  som  var  bitterlig  kold,  prøvede  den  lille  emigrant- 
familie for  første  gang  rigtig  fattigdom.  Så  snart  John  atter  var 
rask,  gav  hun  sig  i  lag  med  at  tjene  til  livets  ophold  for  sig 
og  børnene.  Hun  gav  sig  til  at  sy,  hendes  gamle  fag.  Hun  fik 
snart  masser  af  arbejde,  for  hun  var  god  til  at  sy,  og  hendes 
kunstneriske  sans  fandt  udtryk  i  det  tøj,  hun  syede.  Men  under 
pionerforhold  var  betalingen  lille  (halvanden  dollar  var  en  god 
betaling  for  at  sy  en  kjole),  og  hun  måtte  arbejde  til  langt  ud 
på  natten,  hver  nat,  hvad  der  anspændte  hendes  øjne  ved  det 
svage  lys  fra  lampen,  for  at  tjene  nok,  så  hun  kunne  underholde 
familien.  Det  var  et  slid  dag  og  nat.  Der  gik  mere  end  et  år  i 
Zion,  for  end  en  håndsymaskine  kunne  fås.  Det  var  et  stort 
skridt  i  retning  af  behagelighed  og  arbejdsbesparelse.  Da  Johns 
sår  var  lægt  i  marts,  arbejdede  han  i  nogen  tid,  igen  ved  biskop 
Skanchys  hjælp,  i  en  savmølle  for  nogle  få  dollars  om  ugen. 
Tilsammen  tjente  moder  og  søn  nok  til  familiens  underhold. 
Deres  helbred  var  godt.  Den  yngsle  son,  Osborne,  voksede  og 
legede  og  var  til  glæde   for  familie  og  naboer. 

Der  var  ikke  virkelig  nød.  Kirken  hjalp  i  tilfælde  af  nød,  og 
gode  venner  og  naboer  var  ivrige  efter  at  give  de  nyankomne 
en  hjælpende  hånd.  En  aften  i  den  første,  bitterligt  kolde  vinter 
i  Logan,  lagde  enken  det  sidste  stykke  brænde  i  kakkelovnen. 
Så  kaldte  hun  de  to  drenge  til  side.  Sammen  knælede  de  ned 
og  fortalte  Herren  om  deres  stilling  og  bad  ham  om  brændsel, 
så  de  kunne  holde  sig  varme.  Inden  der  var  gået  fem  minutter 
efter  bønnen,  bankede  det  på  døren,  og  broder  Larsen,  der 
boede  kengere  oppe  i  gaden,  og  som  kun  kendte  dem  flygtigt, 
kom  ind  med  en  stor  sæk  kul  på  ryggen  til  emigrantfamilien. 
Deres  bon  var  blevet  besvaret,  næsten  før  den  var  fremsagt.  Glæ- 
den over  disse  kul,  de  første,  de  havde  i  Zion,  og  bevidstheden 
om,  at  Herren  var  nær,  gjorde  aftenen  til  en  aften  af  sjælden 
fryd. 

Det  var  stolthed,  tåbelig  stolthed  måske,  snarere  end  nødven- 
dighed, der  ved  forskellige  lejligheder  i  disse  første  dage  førte 
den  lille  familie  til  randen  af  nød.  I  foråret  1884  flyttede  Anna 
Widtsoe  ind  i  et  hus  med  to  stuer  —  et  virkeligt  fremskridt  — 
nærmere  forretningskvarteret  og  i  et  andet  »ward«  (en  kirke- 
lig  administrativ   inddeling,    svarende    til   en    menighed),    så   at 

hendes  kunder  ikke  ville  have  så  langt  at  gå.  En  måned  var  der 
meget  lidt  at  bestille,  og  John  havde  ikke  noget  arbejde.  Til  sidst 
havde  familien  kun  en  pose  klid  tilbage.  I  tre  uger  levede  de 
af  klid  og  vand.  Aldrig  før  i  menneskehedens  historie  er  klid 
blevet  serveret  i  så  mange  forskellige  former,  som  enkens  snille 
og  opfindsomhed  fandt  på.  Alligevel  var  denne  kost  frygtelig 
ensformig.  Man  kendte  ikke  dengang  til  kliddets  høje  nærings- 
værdi. En  dag,  efter  at  de  i  tre  uger  havde  levet  af  klid  og  vand, 
havde  0.  YVard  en  fest.  En  mormonfest  i  el  Ward  indbefatter 
et  festmåltid  af  næslen  alle  jordens  gode  ting.  Da  festmåltidet 
var  til  ende,  var  der  mad  tilbage,  og  biskop  Skanchy  med  det 
store  hjerte  —  og  ingen  har  nogensinde  vieret  bedre  mod  de 
fattige  —  fyldte  en  stor  kurv  med  kyllingesteg  og  lammesteg, 
grøntsager  og  brød,  kager  og  dessert  og  sendte  det  hele  ned  til 
enken  og  hendes  drenge,  som  nu  boede  i  1.  Ward.  Da  de  »klid- 
fyldte« drenge  så  den  velfyldte  kurv  med  de  dejlige  sager  blive 
stillet  frem  på  bordet,  var  der  megen  ivrig,  forlods  forslugen- 
hed og  en  indre  glæde;  men  det  forandredes  altsammen  til  den 
sorteste  fortvivlelse,  da  enken  rejste  sig  i  sin  fulde  højde  og  sagde: 
»Broder,  vær  så  venlig  at  tage  kurven  med  tilbage  til  biskoppen 
med  tak  og  sig  til  ham,  at  søster  Widtsoe  ikke  er  en  tigger  end- 
nu.« For  drengene  var  det  at  sige  farvel  til  (\(.'n  kurv  med  dens 
indhold  det  mørkeste  øjeblik  i  deres  første  tid  i  Zion,  Det  var 
muligvis  en  tåbelig  stoltbed,  men  maske  var  det  bedre  for  fa- 
milien at  pleje  en  stædig  uafhængighedsfølelse. 

Sproget  var  endnu  et  problem,  der  skulle  overvindes,  hvis  der 
skulle  opnås  nogen  fremgang.  Søster  Widtsoe  kendte  kun  nogle 
få  engelske  ord;  John  havde  lært  lidt  i  skolen.  Osborne  var 
endnu  ikke  i  skolealderen.  Men  de  lærte  hurtigt  og  i  omvendt 
forhold  efter  alder.  Det  syntes,  som  om  Osborne  fik  fat  i  spro- 
get med  det  samme,  John  noget  langsommere  og  moderen  lang- 
somst. Det  talte  sprog,  der  er  et  spørgsmål  om  hukommelse  og 
efterligning,  læres  lettest  i  de  helt  unge  år.  Et  eksemplar  af 
Leslies'  Weekly  blev  den  første  lærer,  efterfulgt  af  Mormons 
Bog  og  Bibelen.  Da  det  første  år  var  til  ende  i  Zion,  havde  den 
lille  familie  brudt  sprogskranken  helt  godt  ned.  Moderen  kom 
imidlertid  aldrig  af  med  sin  akeent,  som  hun  havde  arvet  fra 
sit  barndoms  sprog.  Men  hun  lærte  at  elske  det  engelske  sprog. 

Det  vanskeligste  ved  at  lære  engelsk,  så  det  kunne  bruges  til 
daglig  og  til  stadighed,  var  nødvendigheden  af  at  måtte  svigte 
modersmålet.  Norsk  er  et  udtryksfuldt  og  smukt  sprog,  der  er 
velegnet  til  at  give  ædle  tanker  og  idéer  udtryk  i  prosa  og  poesi. 
Det  ejer  en  herlig  literatur,  som  går  tilbage  i  den  nord-euro- 
pæiske histories  tusmørke.  Tanker  og  følelser,  livets  romantik 
og  virkelighed  sammenvæves  med  det  sprog,  man  taler.  De,  der 
i  en  modnere  alder  ikke  har  været  tvunget  til  at  antage  et  nyt 

sprog,  som  de  til  stadighed  skulle  bruge,  kan  ikke  let  fatte  det 
offer,  som  en  sådan  forandring  medfører.  Søster  Widtsoe  påtog 
sig  det  krav  uden  tøven,  thi  det  var  en  del  af  hendes  fremgang 
indenfor  den  nye  sandhed;  men  samtidig  sørgede  hun  for,  at 
begge  drengene  bevarede  deres  kendskab  til  norsk.  Hun  gav  og- 
så efter  for  fristelsen  til  at  mødes  med  andre  skandinaver  for 
at  tale  på  det  sprog,  som  de  kendte  bedst. 

De  sociale  forhold  i  Logan  var  nye  og  mærkelige.  Byen  var 
kun  24  år  gammel,  da  enken  og  hendes  to  sønner  kom  dertil. 
Det  var  en  typisk  mormon-pionerby.  De  brede  gade  krydsede 
hinanden  i  rette  vinkler,  og  når  vejret  var  fugtigt,  var  de  for- 
færdelig sølede  og  om  sommeren  lige  så  forfærdelig  støvede. 
Fortovene  var  kun  lidt  bedre.  Husene  var  stadig  på  bjælkehus- 
stadiet, trukket  tilbage  fra  gaderne  i  store  »lots«  eller  grunde, 
der  tjente  som  køkkenhaver.  Lader  og  stalde  lå  i  nogen  afstand 
bagved  husene.  Næsten  hver  familie  dyrkede  sine  egne  grønt- 
sager og  havde  sine  egne  køer  og  heste.  Drikkevand  fik  man  fra 
brønde.  De  fleste  af  indbyggerne  var  landmænd  og  dyrkede 
jorden,  der  lå  omkring  byen.  Forretningskvarteret  lå  ud  imod 
tabernakelgrunden  og  kunne  opvise  et  træfortov.  Tabernaklet 
var  en  første  klasses,  solid  bygning.  Der  var  fire  beskedne  mø- 
dehuse. Der  var  ved  at  blive  bygget  et  smukt  tempel  på  det  før- 
ste bakkedrag  øst  for  tabernakelgrunden. 

Næsten  alle  folk  i  Logan  var  medlemmer  af  kirken.  Mange  af 
dem  var  af  amerikansk  afstamning,  men  størstedelen  var  om- 
vendte fra  europa  —  engelske,  skandinaviske,  schweiziske  og 
tyske  med  nogle  få  franske  og  italienske.  De  havde  næsten  alle 
været  fagfolk  og  håndværkere  i  deres  respektive  fødelande,  og 
de  fleste  af  dem  måtte  nu  drive  landbrug  for  at  eksistere.  De  lå 
langt  over  gennemsnittet  i  intelligens.  Byen  var  en  sand  smelte- 
digel; den  nødvendige  ild  kom  fra  evangeliet,  som  alle  elskede. 
Kirken  og  dens  organisationer  hjalp,  lærte  og  opmuntrede  dem. 
De  var  lykkelige.  Det  var  kun  naturligt,  at  det  frie  og  simple 
pionerliv  ikke  kunne  udvikle  de  bedste  manerer.  Ungdommen, 
.især  de,  der  ingen  kendskab  havde  til  det  slid  og  slæb,  der  var 
forbundet  med  at  lære  nye  skikke  og  et  besynderligt  sprog,  var 
tilbøjelige  til  at  le  af  emigranternes  fremmede  udseende  og  op- 
førsel og  at  gøre  nar  af  begynderens  gebrokne  engelsk.  Men  i 
almindelighed  var  byen  fredelig  og  venlig.  Evangeliet  var  deres 
fælles  sag.  På  det  område  mødtes  de  som  ligemænd.  Dog  gjorde 
de  tidligere  skikkes  og  sprogs  skranker  deres  til  at  skabe  en 
omgangskreds  af  dem,  som  kom  fra  samme  land  og  talte  det 
samme  sprog. 

Byens  nye  eksistens  og  stedets  formløshed  syntes  i  begyndel- 
sen lidet  tiltrækkende  for  en  kvinde,  som  var  kommet  fra  et 
land,  hvis  kultur  og  levevis  havde  eksisteret  i  tusinde  år,  men 

hendes  sunde  fornuft  forklarede  situationen;  hun  smilede  af 
misforståelserne  og  udviklede  kærlighed  til  alle  mennesker. 

Hun  var  kommet  til  Zion  for  evangeliets  skyld;  og  i  livet  i 
kirken  fandt  hun  stor  glæde.  Den  glæde  forøgedes  stærkt  i  be- 
vidstheden om,  at  hendes  elskede  søster  Petroline  havde  antaget 
det  gengivne  evangelium  og  var  blevet  døbt.  I  virkeligheden 
emigrerede  hendes  søster  snart  til  Utah  og  ankom  dertil  den  7. 
juli  1885. 

Følgende  uddrag  af  et  brev,  dateret  den  7.  maj  1885  fra  enken 
til  søsteren,  netop  før  den  sidstnævntes  afrejse  fra  Norge,  er 
oplysende. 

» I  dette  brev  sender  jeg  dig  fem  dollars,  som  du  kan  bru- 
ge, som  du  ønsker,  men  hvis  du  kan,  køb  og  tag  med  dig 

to  myrtier  med  stærke  rødder,  nogle  løg  af  fru  Rians  hvide 

lillier,  så  mange  løg,  som  du  kan  få  af  Jakobs  lillier  og  lige  så 
mange  sjældne  blomster,  som  du  kan  have  med.  Læg  dem  i  en 
tæt  cigarkasse,  der  er  fyldt  med  rigtig  god  havejord.  Vand  dem 

omhyggeligt   på  vejen   jeg  håber,   at   denne  kasse   ikke   vil 

volde  dig  mere  besvær,  end  John  og  Osbornc  gav  mig.« 

Kærlighed  til  blomster  og  smukke  ting  havde  hun  altid  gen- 
nem hele  sit  liv. 

Hun  fortsatte:  »Herren  har  velsignet  denne  ørken,  så  at  de 
fattige   blandt  hans   børn,   som  kommer  her  i  tro,   ikke   skuffes 

jeg  ønsker  at  bære  vidnesbyrd  for  dig,  min  kære  søster  i 

pagten,  at  dette  evangelium,  som  vi  har  antaget,  er  af  Gud,  og 
jeg  siger  til  dig  og  alle  kirkens  medlemmer,  vær  trofaste  midt 
i  alle  jeres  prøvelser,  og  da  vil  en  herlig  og  skøn  dag  oprinde 
for  jer  Dette  værk  er  det  sidste  kald  til  jorden  fra  herlig- 
hedens konge  « 

Hun  forkyndte  altid  sin  kærlighed  til  evangeliet. 

Det  første  år  i  Zion  var  anstrengende,  men  lykkeligt. 

KAPITEL  XI. 

Det  første  årti  i  Zion. 

Efter  det  første  år  blev  livet  i  Zion  meget  lettere  for  den 
lille  indvandrerfamilie.  De  havde  fået  arbejde;  sprogvanske- 
lighederne var  ved  at  blive  brudt,  og  de  begyndte  at  forstå  livet, 
som  det  blev  levet  i  Zion.  Enken  gik  i  gang  med  at  lægge  planer 
for  fremtiden.  Der  var  to  ting,  der  særlig  lå  hende  på  sinde: 
Hun  og  hendes  børn  måtte  lære  at  forstå  evangeliets  grundsæt- 
ninger og  efterleve  dets  forskrifter,  og  hun  måtte  give  sine  børn 
en  uddannelse.  Pligten  overfor  Gud  og  skolelæreren,  faderen  til 
hendes  børn,  stod  altid  for  hende. 

Hun  glædede  sig  i  evangeliet  og  i  livet  indenfor  kirken.  Hun 
kom  regelmæssigt  til  moderne,  ligegyldigt  hvor  travlt  hun  hav- 
de det.  Nadvermødet  søndag  eftermiddag  i  Logan  tabernakel  var 

hendes  yndling&møde,  selv  om  hun  også  glædede  sig  i  de  min- 
dre formelle  søndag-aftenmøder  i  wardet.  Det  var  hende  en  fryd 
at  sidde  og  høre  på  mænd,  der  var  i  besiddelse  af  det  hellige 
præstedømme,  og  trofaste  kvinder,  der  var  som  præstinder  for 
hende.  Men  hun  glemte  aldrig,  at  de  kun  var  mænd  og  kvinder, 
hvorigennem  Herren  udførte  sit  jordiske  værk,  og  som  sådanne 
kunne  de  begå  fejl.  Hendes  nordiske  ro  reddede  hende  fra 
mangt  et  chok. 

Hun  blev  medlem  af  Kvindelig  hjælpeforening,  så  snart  hun 
kom  og  virkede  regelmæssigt  som  lærerinde  i  Kvindelig  hjælpe- 
forening. Nogle  år  efter  sin  ankomst  blev  hun  gjort  til  medlem 
af  Kvindelig  hjælpeforenings  præsidentskab  i  wardet.  Samkvem 
med  trofaste  sidste  dages  hellige  og  deltagelse  i  kirkens  arbejde 
og  virksomhed  var  virkelig  hendes  livskald. 

Hun  havde  meget  at  lære  om  evangeliet.  De  to  års  undersø- 
gelse havde  først  og  fremmest  været  viet  til  de  fundamentale 
principper,  der  førte  til  indtrædelse  i  kirken.  For  eksempel  var 
hun  ikke  blevet  belært  om  visdomsordet,  undtagen  når  det  lej- 
lighedsvis var  blevet  omtalt  i  evangeliske  samtaler.  Nu  begynd- 
te hun  at  forstå  den  virkelige  mening  og  hensigt  dermed  og  nød- 
vendigheden af  at  adlyde  det,  siden  det  var  Herrens  vilje,  at 
hans  børn  skulle  give  agt  på  det.  Som  de  fleste  af  sine  lands- 
mænd havde  hun  drukket  kaffe  fra  barndommen  af  og  drak 
ligeledes  te,  når  lejlighed  gaves.  Derimod  drak  hun  ikke  spiri- 
tus. Hun  gav  sig  i  gang  med  at  opgive  brugen  af  kaffe  og  te,  men 
fandt  det  vanskeligt.  Når  hun  hver  aften  syede  til  langt  over 
midnat,  syntes  hun,  at  en  kop  kaffe  var  en  god  stimulans.  Efter 
to  måneders  kamp  kom  hun  en  dag  hjem,  efter  at  hun  nøje  hav- 
de tænkt  over  problemet:  Visdomsordet.  Hun  havde  truffet  sin 
beslutning.  Hun  stod  midt  i  værelset  og  sagde  højt:  »Aldrig 
igen.  Vig  bort  fra  mig,  Satan!«,  og  idet  hun  hurtigt  gik  hen  til 
skabet,  tog  hun  kaffe-  og  teposer  ud  og  kastede  dem  i  ilden.  Fra 
da  af  drak  hun  aldrig  mere  te  eller  kaffe. 

Opførelsen  af  Logan  tempel  gav  stadig  anledning  til  diskus- 
sion over  hele  byen  om  læren  om  stedfortrædende  arbejde  for 
de  døde.  Hun  frydede  sig  over  dette  princip,  eftersom  det  blev 
udfoldet  for  hende.  Det  kastede  et  hav  af  lys  over  hele  evange- 
liets mening  så  vel  som  over  Guds  natur.  Hun  tænkte  på  sin 
elskede  fader  og  moder,  på  andre  kære  afdøde,  især  på  skole- 
læreren, og  hun  frydede  sig  og  priste  Herren.  Hun  efterforskede 
flittigt  sin  genealogi  og  udførte  meget  tempelarbejde  for  sine 
afdøde.  Læren  om  almen  frelse  var  for  hende  en  af  evangeliets 
største  gaver.  Den  dag,  da  der  blev  udført  tempelarbejde  for 
hendes  fader,  moder  og  mand,  var  en  mærkedag  for  familien 
det  år. 

En  dag,  som  aldrig  vil  blive  glemt,  var  den  17.  maj  1884,  da 

Logan  templet  blev  indviet.  Ved  sin  gamle  ven,  biskop  Anthon 
L.  Skanchys  hjælp  fik  hun  og  sønnen  adgangsbilletter  til  guds- 
tjenesterne. Den  åndelige  berigelse  den  dag  var  rigelig  beløn- 
ning for  hvad  offer  hun  end  havde  bragt  for  evangeliet.  Hun 
syntes,  at  himlene  havde  åbnet  sig,  og  at  hun  havde  hørt  selve 
Guds  røst.  Hun  havde  aldrig  været  så  nær  de  himmelske  hær- 
skarer. Den  samme  ånd  var  over  hende,  da  hun  modtog  sine 
egne  begavelser  den  15.  april  1887. 

Hun  oplærte  sine  drenge  i  kirken  og  dens  arbejde  og  virk- 
somhed. John  blev  efter  eget  ønske  døbt  i  kirken  den  3.  april 
1884  i  bjekken,  der  løber  nedenfor  Brigham  Young  College.  Os- 
borne  blev  døbt  i  188G  i  Logan  tempel.  De  måtte  gå  i  søndags- 
skole og  til  de  andre  søndagsmøder  og  senere  til  G.U.F. -møder, 
(ungdomsforeningsmøder),  da  disse  indstiftedes.  Aktivitet  i 
Guds  kirke  var  et  privilegium,  ikke  en  pligt  —  således  lærte 
hun  sine  børn. 

Hun  voksede  hurtigt  i  åndelig  kraft.  Under  evangeliets  ind- 
flydelse skærpedes  hendes  forstand,  og  et  profetisk  syn  på  frem- 
tiden udvikledes.  Hun  havde  nær  forbindelse  med  de  åndelige 
kræfter,  som  hun  indbød  ved  ivrig,  aldrig  svigtende  opmærk- 
somhed overfor  sine  pligter,  efterhånden  som  hun  lærte  at  forstå 
dem.  En  dag  rejste  hun  sig  under  et  fastemøde,  hendes  ansigt  strå- 
lede med  et  nyt  lys,  og  hun  talte  i  et  ukendt  sprog.  En  anden  tro- 
fast søster  rejste  sig  og  udlagde  søster  Widtsocs  bemærkninger. 
Begge  havde  den  dag  modtaget  tungemålsgaven.  Enken  havde 
den  samme  gave  ved  flere  senere  lejligheder.  Hun  blev  mere 
og  mere  som  en  inspireret  kvinde  i  Israel. 

Under  denne  rige  åndelige  udfoldelse  og  disse  erfaringer  hav- 
de hun  et  fast  greb  på  livets  fysiske,  materielle  sider.  Hun  ar- 
bejdede stadig  med  kjolesyning.  For  at  være  nærmere  de  få  for- 
retningsgader flyttede  hun  ind  i  det  lange  bjælkehus,  som  ejedes 
af  William  Fereday.  Broder  og  søster  Fereday,  der  var  godt 
oppe  i  årene,  var  blandt  byens  udvalgte  ånder.  Medens  de  var 
fattige  på  jordiske  ting,  var  de  overordentlig  rige  på  åndelige 
ting.  Det  var  engelsk  omvendte,  der,  ligesom  enken,  var  rejst 
til  Zion  for  at  være  sammen  med  de  hellige.  Enken  og  hendes 
sønner  lærte  meget  af  livets  værdi  af  disse  åndeligt  indstillede 
mennesker,  der  viste  oprigtig  interesse  for  den  lille  indvandrer- 
familie. 

Lidt  senere  undfangede  Anna  Widtsoc  idéen  om  at  oprette 
en  syskole.  Hun  havde  haft  erfaring  i  sit  fødeland  som  lærer 
i  husgerning.  Derfor  lejede  hun  nogle  værelser  i  et  af  forret- 
ningskvartererne,  lavede  systuer  og  indrettede  sengepladser  for 
udenbys  elever.  Foretagendet  blev  en  sukces,  og  mangen  en  nu- 
værende bedstemoder  lærte  at  sy  dametøj  i  søster  Widtsoes  be- 
skedne syskole.  Men  arbejdet  var  hårdt  og  satte  hendes  kræfter 

på  prøve  til  det  yderste,  så  at  hun  efter  to  års  forlob  måtte  op- 
give dette  foretagende,  og  hun  gav  sig  til  at  sy  igen. 

Da  hun  havde  været  i  Zion  i  ca.  seks  år,  begyndte  hendes 
længsel  efter  den  uafhængighed,  som  hendes  tidligere  liv  havde 
vænnet  hende  til,  at  gøre  sig  gældende.  Hun  ville  have  sit  eget 
hjem  og  et  stykke  jord,  hvor  hun  kunne  plante  blomster.  Enken 
Anna  Widtsoe  var  stadig  fiskerpigen  Anna  Gaarden.  Hun  havde 
sparet  nogle  få  dollars  sammen  ved  sit  slid;  hendes  søn  John, 
som  havde  arbejdet  i  to  år,  havde  også  sparet  lidt.  De  slog  sig 
sammen,  og  enken  gik  til  værks  og  fremtryllede  adskillige  dol- 
lars, hvor  der  før  kun  var  een. 

Hun  fandt  netop  det  hus,  hun  ønskede  sig,  og  som  ville  være 
en  god  forretning,  og  forhandlede  om  at  købe  det.  Var  pengene 
små,  måtte  hun  lade  som  intet.  Hun  stolede  på,  at  hendes  klog- 
skab ved  Herrens  hjælp  ville  sætte  hende  i  stand  til  at  udføre 
sine  planer.  Førend  hun  afsluttede  handelen,  rådspurgte  hun 
en  ven,  en  indflydelsesrig  mand  der  i  byen.  Han  var  klar  over, 
at  enken  ville  gøre  en  god  forretning,  og  købte  øjeblikkelig 
det  hele.  Det  gjorde  hende  vred,  men  ikke  bitter.  Hun  forstod, 
at  alle  mennesker  havde  fejl;  hun  selv  mange.  Og  hun  havde  al- 
tid så  megen  sund  sans,  at  hun  kunne  skelne  mellem  svage 
menneskers  handlinger  og  den  kongelige  sandhed  i  det,  som  de 
repræsenterede  i  svaghed.  Hun  sagde  til  sig  selv,  at  et  menne- 
ske, der  ville  gøre  noget  sådant,  ikke  ville  få  fremgang.  I  virke- 
ligheden blev  det  også  tilfældet. 

(Fortsættes). 


Besøg  fra  Amerika. 


Den  danske  mission  har  haft  officielt  besøg  af  to  af  Kirkens  ledende 
kvinder  fra  Salt  Lake  City,  Utah,  nemlig  søster  Belle  S.  Spafford,  præ- 
sidentinden  for  Kvindelig  Hjælpeforenings  Generalbestyrelse,  og  søster 
Marba  C.  Josephsen,  medlem  af  Unge  Kvinders  Forenings  General- 
bestyrelse. I  ugen  fra  26.  juni  til  4.  juli  var  der  arrangeret  møder  om- 
kring i  missionen  med  de  to  søstre  som  hovedtalere,  således  at  mange 
søskende  kunne  få  lejlighed  til  at  høre  dem.  Vi  har  modtaget  følgende 
referater  af  de  forskellige  møder: 

København:  Gudstjenesten  søndag  den  27.  juni  fik  et  særlig  festligt 
præg,  idet  man  havde  den  glæde  at  have  besøg  af  søster  Spafford  og 
søster  Josephsen,  Salt  Lake  City,  henholdsvis  fra  Kvindelig  Hjælpefor- 
ening og  Ungdomsforeningen. 

Mødet  var  under  præsidium  af  missionspræsident  Junius  M.  Sorensen 
og  blev  ledet  af  grensforstanderen,  broder  Aage  Stilling. 

Efter  sang  og  bøn  blev  tiden  overgivet  til  søster  Josephsen,  der  talte 

om  troen,  om  visdomsordet  og  om  organisationerne  indenfor  Kirken, 
der  ikke  kunne  undvære  hinanden,  enhver  af  dem  har  sin  store  be- 
tydning. 

Koret  sang  »Og  jeg  så  en  ny  himmel«,  hvorefter  søster  Spafford  talte, 
bl.  a.  om  kvindens  betydning  i  Kirken  og  om  de  velsignelser,  som  kvin- 
derne modtager  gennem  præstedømmet;  mændene  har  fået  magten  i 
Kirken,  udtalte  søster  Spafford,  men  kvinderne  har  fået  indflydelsen, 
og  hun  bad  os  ære  præstedømmet.  Kvindelig  Hjælpeforenings  arbejde 
er  at  hjælpe  de  fattige  og  de  syge,  at  trøste  de  sørgende,  at  hjælpe 
kvinderne  til  at  bruge  og  udvikle  deres  talenter.  Talte  dernæst  om 
kvindernes  pligter  i  deres  hjem.  Kvindelig  Hjælpeforening  har  pligt 
til  at  lære  kvinderne  om  evangeliet  og  lære  dem  at  efterleve  dette. 

Søster  Spafford  omtalte  søster  Mary  G.  Sorensens  arbejde  som  præ- 
sidentinde  for  Kvindelig  Hjælpeforening  i  Danmark;  søster  Sorensen 
udfører  et  stort  arbejde  i  denne  organisation,  I  er  velsignet  her  i  Dan- 
mark ved  at  have  en  så  god  leder  i  søster  Sorensen,  udtalte  søster 
Spafford. 

Søster  Mary  G.  Sorensen  havde  derefter  ordet  og  overrakte  på  Kvin- 
delig Hjælpeforenings  vegne  fra  samtlige  organisationer  i  Danmark  til 
søster  Spafford  en  gave,  bestående  af  en  smuk  poreelænsfigur.  (Til- 
stede 132).  K.E.K. 

Odense:  Tirsdag  den  29.  juni  afholdtes  et  specielt  møde  kl.  19.30 
under  præsidium  af  missionspræsident  Junius  M.  Sorensen  og  under 
ledelse  af  søster  Mary  G.  Sorensen.  Efter  sangen  »Kærlighed  er  lysets 
kilde«  og  bøn  ved  distriktspræsident,  ældste  Elmo  Rasmussen,  bød 
søster  Sorensen  velkommen  og  bad  »Syngende  mødre«  synge;  de  sang 
»Min  Fader  ved«,  og  søster  Sorensen  overgav  derefter  tiden  til  søster 
Josephsen  fra  Salt  Lake  City,  der  talte  med  søster  Mary  Kaiser  som 
tolk.  Søster  Josephsen  talte  om  GUF,  om  alle  de  ting,  vi  kan  lære  der, 
og  hvordan  vi  kan  udvikle  vor  personlighed  der.  Hun  talte  derefter  om 
de  forskellige  aktiviteter,  der  findes  indenfor  GUF,  og  fremhævede 
skuespil  som  en  god  ting  til  at  udvikle  ens  personlighed,  og  skuespil 
er  ikke  kun  for  de  unge.  Søster  Josephsen  nævnede  også  musik  og  dans 
som  en  faktor  ved  udviklingen  af  vore  evner. 

Efter  at  »Syngende  mødre«  havde  sunget  »En  stakkels  sorgbetynget 
mand«,  blev  tiden  overgivet  til  præsidentinden  for  Kvindelig  Hjælpe- 
forenings Generalbestyrelse,  søster  Spafford,  der  talte  med  søster  Mary 
Kaiser  som  tolk.  Søster  Spafford  omtalte  Kvindelig  Hjælpeforenings 
mange  virkefelter:  hjælp  til  de  fattige,  besøg  hos  de  gamle  og  ensomme, 
og  undervisning  i  mange  ting,  som  kan  gøre  kvinder  mere  egnede  til  at 
bevare  deres  hjem  lykkelige  og  til  at  opdrage  deres  børn. 

Efter  en  kort  tale  af  søster  Mary  G.  Sorensen  talte  missionspræsident 
Junius  M.  Sorensen  ganske  kort,  og  grensforstanderen,  ældste  Figat 
H.  Breum,  takkede  de  forskellige  talere,  og  til  slut  sang  forsamlingen 
»Der  er  skønhed  her  på  jord«,  og  præsidentinden  for  Kvindelig  Hjælpe- 
forening i  Odense,  søster  Edith  Andersen,  sluttede  med  bøn.  Tilstede  52. 

Esbjerg:  Kvindelig  Hjælpeforening  i  Esbjerg  afholdt  et  specielt 
møde  onsdag  den  30.  juni  med  søster  Belle  S.  Spafford,  præsidentinde 
for  Kvindelig  Hjælpeforenings  Generalbestyrelse  i  Salt  Lakc  City,  og 
søster  Marba  C.  Josephsen  fra  Unge  Kvinders  Forenings  Generalbe- 
styrelse som  gæster. 

Mødet  begyndte  kl.  13.30  og  blev  ledet  af  præsidentin  den  for  Esbjerg 
Kvindelig  Hjælpeforening,  søster  Astrid  Petersen.  Efter  sangen  »Er 
Gud  for  os«  og  bøn  ved  søster  Ane  Pedersen  bød  søster  Astrid  Petersen 
velkommen,   specielt   til    søster   Spafford,   søster   .Josephsen,   missions- 


Fra  mødet  i  Esbjerg. 
Fra  uenstre:  grensforstanderen,  præs.  Ernest  Anton  Jensen,  missions- 
præsident  Junius  M.  Sorensen,  søster  Astrid  Petersen,  søster  Belle  S. 
Spafford,    søster    Mary    G.    Sorensen    og    distriklspræsidenlen,    ældste 

Charles  H.  Madsen. 


præsident  og  søster  Sorensen  samt  til  tolken,  søster  Mary  Kaiscr. 
Kvindelig  Hjælpeforenings  kor  sang  »Fader  vor,  velsign  vort  virke«, 
hvorefter  vi  fik  en  meget  inspirerende  tale  ved  søster  Spafford  om 
Kvindelig  Hjælpeforenings  arbejde,  dens  oprindelse  og  dens  betydning 
for  os  alle.  Derefter  sang  koret  »I  haven«,  og  så  fik  vi  søster  Josephsen 
til  at  tale  lidt  om  arbejdet  indenfor  GUF.  Vi  hørte  derefter  nogle  ord 
fra  søster  Mary  G.  Sorensen,  og  til  sidst  et  par  bemærkninger  fra  præ- 
sident Sorensen.  Vi  sluttede  dette  gode  eftermiddagsmøde  med  sangen 
»Pris  Gud«  og  bøn  ved  søster  Marie  Naumann.  Tilstede  var  34  med- 
lemmer og  venner. 

Vi  var  meget  taknemmelige,  fordi  vi  havde  den  oplevelse  at  hilse  på 
søster  Spafford  her  i  Esbjerg. 

A.  P. 

Aarhus:  Onsdag  aften  den  30.  juni  havde  GUF  i  Aarhus  gren  et 
særligt  program,  idet  vi  havde  besøg  af  søster  Marba  C.  Josephsen  fra 
GUF's  Generalbestyrelse  i  Salt  Lake  City,  og  af  søster  Belle  S.  Spafford 
fra  Kvindelig  Hjælpeforenings  Generalbestyrelse. 

Efter  den  indledende  sang  og  bøn  holdt  søster  Spafford  en  kort  tale 
om  Kvindelig  Hjælpeforenings  arbejde  i  Amerika,  og  efter  en  meget 
smuk  sangduet  stod  søster  Josephsen  på  talerstolen  med  sin  tolk.  Søster 
Josephsen  udtalte  sin  glæde  over  at  være  i  Aarhus  og  sagde  bl.  a. :  GUF 
er  rygraden  i  denne  kirke,  og  hvis  I  vil  have  et  stort  vidnesbyrd  om 
kirken,  skal  I  arbejde  i  GUF.  Rejs  jer  op  og  arbejd,  og  I  vil  få  et  stort 
vidnesbyrd.  Hvis  man  vil  opbygge  et  harmonisk  liv,  må  man  øve  sig  på 
pauserne  såvel  som  på  arbejdet.  Pauserne  er,  når  vi  er  ude  i  det  fri, 
mellem  andre  mennesker.  Slut  jer  til  GUF  og  deltag  i  alle  aktiviteter, 
og  I  vil  have  den  glæde  at  deltage  i  en  god  og  sund  rekreation.  Søster 
Josephsen  sluttede:  Vi  har  hver  et  stort  ansvar,  at  føre  kirken  ud  til 
hvert  hjem  og  sprede  glæde.  Jeg  ved,  at  denne  kirke  er  sand,  og  at 
Joseph  Smith  og  de  andre  profeter  i  kirken  til  hver  tid  er  blevet  gud- 
dommelig kaldet  og  har  modtaget  åbenbaringer.  Følg  de  råd,  der  bliver 
givet  os  fra  grenen,  og  må  Gud  velsigne  jer  alle  skal  være  min  bøn  i 
Jesu  Kristi  navn.  Amen. 

Inden  mødet  sluttede,  fremviste  søster  Spafford  for  søskende  den 
poreelænsfigur,  som  Kvindelig  Hjælpeforenings  medlemmer  i  Danmark 
havde  foræret  hende. 

Aftenen  sluttede  med  sang  og  bøn,  og  de  85,  som  var  tilstede,  var 
enige  om,  at  det  havde  været  en  vidunderlig  god  aften,  som  styrkede 
ens  vidnesbyrd.  //.  f/. 


Fra  mødet  i  Aalborg. 
Et  udsnit  af  de  tilstedeværende,  sandet  foran  kirken. 

G.U.F.-stævnet  i  Randers  2.  til  4.  juli  1954 

Stævnet  indledtes  med  en  missionærfest  torsdag  aften  den  1.  juli  i 
den  nye  kirkebygning  i  Randers.  Alle  missionærerne  i  den  danske 
mission  var  tilstede,  og  desuden  var  der  som  æresgæster  søster  Marba 
C.  Josephsen  fra  GUF's  Generalbestyrelse  i  Salt  Lake  City  og  søster 
Belle  S.  Spafford,  præsidentinde  for  Kvindelig  Hjælpeforenings  Gene- 
ralbestyrelse i  Salt  Lake  City.  Skønt  der  var  over  75  tilstede,  måtte  de 
alle  efter  tur  udføre  noget  på  programmet,  og  det  var  vidunderligt  at 
se  alle  de  talenter,  der  udfoldedes. 

Den  følgende  morgen  mødtes  to  hundrede  søskende  og  missionærer 
ved  bådebroen  og  sejlede  afsted  i  to  både  på  en  times  sejlads  til  Flad- 
bro, hvortil  vor  årlige  udflugt  denne  gang  gik.  Hele  turen  blev  en  stor 
sukces,  og  hvad  der  yderligere  bidrog  til  de  tilstedeværendes  glæde 
var  den  kendsgerning,  at  søster  Marba  C.  Josephsen  også  var  tilstede 
og  ville  være  sammen  med  os  under  hele  stævnet.  Hendes  venlige, 
muntre  og  oprigtige  ånd  havde  sin  store  andel  i  at  gøre  denne  årlige 
udflugt  til  en  sukces. 

Ved  Fladbro  spiste  vi  dejligt  smørrebrød,  legede  forskellige  lege, 
snakkede  med  hinanden  og  fornyede  gamle  bekendtskaber,  og  alle 
havde  en  god  tid.  Kl.  15  gik  vi  endnu  en  gang  ombord  i  vore  stærke, 
små  både  og  sejlede  fredeligt  tilbage  til  Randers. 

Efter  tre  timers  pause  mødtes  vi,  mere  end  300,  til  årets  største  bal, 
»Guld  og  Grønt  Bal«.  Mottoet  for  stævnet  var  »En  større  påskønnelse 
af  Mormons  Bog«,  og  kendemærket  for  ballet  var  »Indianere«,  og  dette 
blev  anvendt  i  balkortet,  som  forestillede  små  indianerhytter,  og  den 
særlige  opvisning,  som  blev  præsenteret  af  drengespejderne  fra  Aarhus 
og  København  gren,  var  en  meget  realistisk  indianer-krigsdans  med 
kostumer,  trommer  og  hvad  der  ellers  hører  til.  Det  var  et  af  de  fineste 
baller,  som  nogensinde  er  blevet  afholdt  i  den  danske  mission.  Alle 
morede  sig  dejligt. 

Lørdag  morgen  begyndte  med  »Brunch«  (kombineret  morgenmad  og 
frokost)  for  bestyrelserne  og  sekretærerne  i  GUF  fra  hele  missionen, 
og  alle  grene  på  nær  to  var  repræsenteret  ved  denne  lejlighed.  Bordene 
var  smukt  pyntede  med  blomster  og  gule  og  grønne  servietter.  Ved 
hver  kuvert  var  der  bordkort  for  hver  enkelt.  Bordkortet  havde  form 
som  et  indianerhoved,  lavet  af  grønt  papir  med  gyldent  blæk  og  med 
gule  silkebånd  forneden.  Maden  bestod  af  appelsinskiver,  bacon  og  æg, 
ristet  brød  og  varm  chokolade.  Alt  dette  var  tilberedt  og  blev  serveret 
af  Randers  Kvindelige  Hjælpeforening.  Denne  »Brunch«  syntes  at 
bringe  os  alle  endnu  mere  sammen.  Missionspræsident  Junius  M.  Søren- 
sen og  søster  Josephsen  gav  os  nogle  få  opmuntrende  ord,  som  alle 
glædede  sig  over. 

Kl.  13  afholdtes  et  meget  fint  møde,  der  drejede  sig  om  mottoet  for 
stævnet,  »En  større  påskønnelse  af  Mormons  Bog«.  Fem  unge  medlem- 
mer, en  fra  hvert  distrikt  i  missionen,  holdt  taler  over  Mormons  Bog. 
Disse  taler  blev  bedømt,  og  nr.  1  blev  søster  Bente  Kristiansen,  Odense. 

Der  var  over  200  tilstede  ved  dette  møde,  og  alle  hjalp  med  til  at  opret- 
holde den  vidunderlige  ånd,  som  var  der. 

Senere  på  eftermiddagen  blev  der  holdt  et  instruktionsmøde  for 
GUF's  bestyrelser  og  sekretærer,  og  ældste  R.  LaVon  Bingham,  præ- 
sident for  GUF's  hovedbestyrelse,  gav  os  mange  gode  instruktioner, 
indskærpede  nødvendigheden  af  at  udfylde  og  indsende  rapporter,  af 
at  følge  de  planer,  der  sendes  ud,  og  af  at  bruge  vort  eget  initiativ,  når 


Søster  Marba  C.  Josephsen,  sø- 
ster Mary  G.  Sorensen,  missions- 
præsident  Junius  M.  Sorensen 
samt  GUF's  hovedbestyrelse, 
ældsterne  R.  LaVon  Bingham  og 
Blaine  P.  Jensen. 


vi  arbejder  med  vore  lektier.  Søster  Josephsen  indskærpede  de  samme 
ting  i  sin  tale  og  indprentede  os  betydningen  af  vore  pligter  som  ledere 
i  den  store  GUF  organisation.  Igen  gik  vi  alle  bort,  rigelig  belønnet  for 
at  have  været  tilstede  ved  dette  møde. 

Om  aftenen  havde  vi  en  skuespil-  og  musikaften.  To  religiøse  skue- 
spil blev  opført  af  Odense  og  Esbjerg  grene,  og  en  komedie  af  Køben- 
havn gren.  Mellem  skuespillene  sang  to  trioer  fra  Odense  og  København 
to  smukke  sange.  Skuespillene  blev  udmærket  spillet,  og  Esbjerg  grens 
blev  bedømt  som  det  bedste.  Det  var  en  dejlig  aften  med  underholdning 
og  morskab,  og  de  mere  end  350  tilstedeværende  glædede  sig  over  den. 

Søndagsmøderne  var  stævnets  højdepunkter.  Mødet  søndag  morgen 
var  helliget  præsentationen  af  det  nye  valgsprog  og  aflæggelse  af  vid- 
nesbyrd. Tre  taler  blev  holdt  over  valgsproget  af  tre  af  vore  mest 
aktive  unge  medlemmer  i  missionen.  De  var  alle  vel  forberedt  og  blev 
holdt  på  en  smuk,  ydmyg  måde;  vidnesbyrdet  hos  alle,  der  var  til- 
stede, blev  styrket  ved  at  høre  dem.  Efter  talerne  blev  tiden  overgivet 
til  aflæggelse  af  vidnesbyrd.  Femogfyrre  unge  mennesker  rejste  sig  og 
bar  deres  vidnesbyrd  om  evangeliets  sandhed  og  hvad  det  havde  gjort 
for  dem.  De  unge  var  særlig  ivrige,  og  mange  nye  medlemmer  af  Kirken 

bar  stærke  vidnesbyrd  og  hikkede  deres  Fader  i  himlen,  fordi  han 
havde  sendt  missionærer  til  dem.  Dette  var  et  af  de  vidunderligste 
vidnesbyrdmoder,  vi  har  haft  i  den  danske  mission,  og  det  vil  sent 
blive  glemt  at'  dem,  der  var  tilstede.  Tilstede  ialt  325. 

Søndag  aften  var  også  et  mode,  vi  aldrig  vil  glemme.  Vi  havde  en  fin 
demonstration  ved  missionær  Inger  Fiseher  om  brugen  af  flonels- 
tavlen,  og  vi  fik  mange  gode  ideer,  som  kan  hjælpe  os  i  vore  klasser. 
En  dejlig  tale  blev  holdt  af  missionspræsident  Junius  M.  Sorcnsen,  og 
vi  fik  også  en  kort  tale  af  ældste  R.  LaVon  Bingham,  hvorefter  et  mis- 
sionærkor på  60  stemmer  sang  »The  Rattle  Hymn  of  the  Republic«,  og 


Deltagerne  i  Stævnet  samlet  foran  kirkebygningen. 

det  var  i  sandhed  en  inspirerende  oplevelse,  som  yderligere  forstærke- 
des, fordi  det  var  den  4.  juli,  og  sangen  havde  mange  minder  for  næsten 
alle  missionærerne. 

Resten  af  tiden  blev  overgivet  til  søster  Marba  C.  Josephsen  fra  Gene- 
ralbestyrelsen; hun  overrakte  til  seks  unge  piger  de  personlige  beløn- 
ninger, som  de  havde  gjort  sig  fortjent  til.  Så  talte  hun  til  os  om  vor 
pligt  og  betydningen  af  vort  medlemsskab  i  Kirken.  Hun  bragte  en 
vidunderlig  ånd  til  mødet,  og  vi  vil  altid  være  hende  taknemmelig. 
Hendes  nærværelse  var  en  velsignelse  af  usigelig  værdi,  og  hun  har  i 
missionen  efterladt  en  kærlighedens  og  venskabets  ånd,  som  vil  hjælpe 
os  i  årene,  der  kommer.  Vi  føler,  at  vi  må  takke  Herren,  fordi  han  har 
sendt  hende  herover  og  gjorde  det  muligt  for  hende  at  overvære  alle 
vore  møder.  Og  vi  takker  for  den  ånd,  han  har  udgydt  over  os  under 
hele  dette  stævne,  hvad  der  har  gjort  det  muligt  for  os  at  fuldføre  så 
meget. 

Dette  møde  afsluttede  GUF's  stævne  i  1954,  men  mindet  om  det  og 
den  indflydelse,  det  har  haft,  vil  fortsætte  og  kunne  mærkes  i  mange 
kommende  år.  Alle  udtrykte  deres  fuldstændige  tilfredshed  og  glæde 
over  dette  stævne,  så  vi  føler,  at  det  var  godt  og  fuldførte  de  ting,  som 
vi  havde  håbet,  det  ville. 

Stævnet  blev  i  år  afholdt  i  det  smukke  Randers.  Vi  brugte  den  dejlige 
kirkebygning,  som  nylig  er  blevet  indviet.  Den  ligger  i  en  af  de  bedste 
dele  af  byen.  Kirkens  skønhed  med  det  smukke  haveanlæg  og  de  yndige 
blomster  bidrog  til  stævnets  vellykkede  forløb  ogxden  ånd,  som  her- 
skede der.  R.  L.  B. 


Nyt  fra  hjælpeorganisationerne 


Kvindelig   hjælpeforening. 

Værdien  af  pålidelighed. 

Af  de  mange  egenskaber,  som  en  sidste  dages  hellig  bør  eje,  er  en  af 
de  vigtigste  pålidelighed. 

Har  du  ikke  ofte  hørt  bemærkningen  »Han  er  en  god  mand,  eller 
hun  er  en  god  kvinde,  men  han  eller  hun  er  ikke  til  at  stole  på«.  Et 
sådant  menneske  kan  måske  være  en  god  mand  eller  en  god  kvinde, 
men  hvis  de  mangler  den  egenskab,  der  gør,  at  man  kan  stole  på  dem, 
er  de  ikke  gode  sidste  dages  hellige. 

Pålidelighed  er  et  mål,  som  enhver  bør  stræbe  efter.  At  undlade  at 
holde  sit  ord,  at  lægge  det  tilside,  der  burde  gøres  nu,  at  komme  med 
undskyldninger  for  at  beskytte  sig  selv,  disse  og  andre  karaktertræk 
kan  ikke  beundres  hos  gode  sidste  dages  hellige.  Hvis  man  hengiver 
sig  til  dem,  er  de  ofte  grunden  til,  at  man  mister  ånden  og  viljen  til  at 
udføre  noget. 

En  sidste  dages  hellig  må  være  pålidelig  i  sine  forpligtelser,  og 
pålidelig  overfor  sine  medmennesker,  sine  venner  og  sine  medarbej- 
dere, pålidelig  overfor  Kirkens  autoriteter  og  ledere  og  fremfor  alt, 
pålidelig  overfor  sin  Skaber.  Når  man  stilles  overfor  det,  synes  dette 
at  være  et  umådeligt  ansvar.  Det  er  et  stort  ansvar,  men  ens  dygtighed 
til  at  være  pålidelig  vokser  konstant,  efterhånden  som  man  praktiserer 
den  kunst  at  være  pålidelig. 

En  pålidelig  sidste  dages  hellig  er  tapper  til  at  forsvare  sin  religions 
principper;  han  giver  sig  ikke  til  at  bagtale  nogen  eller  til  at  kritisere, 
han  nedlader  sig  ikke  til  sladder.  En  pålidelig  sidste  dages  hellig  er  en 
sand  ven  i  nødens  time;  han  overhører  ikke  budet  om  »at  elske  din 
næste  som  dig  selv«,  men  lever  efter  den  gyldne  regel  »Gør  mod  andre, 
hvad  du  ønsker  andre  skal  gøre  mod  dig«.  Han  er  også  en,  der  tænker 
sig  om  og  arbejder,  en  som  omhyggeligt  vejer  sit  livsløb  og  dets  virk- 
ning på  dem,  der  er  ham  nær. 

En  pålidelig  sidste  dages  hellig  er  en,  der  tager  sin  plads  i  Kirkens 
store  organisation;  han  anerkender  autoriteterne  og  tager  rede  og  tro- 

fast  mod  ethvert  kald  fra  sine  ledere;  han  er  ikke  en,  der  følger  hlindt, 
men  at  være  virkelig  pålidelig  er  altid  at  være  beredt  til  at  give  og  at 
gøre  sit  bedste  i  enhver  situation  eller  ethvert  problem,  som  måtte 
dukke  op. 

En  pålidelig  sidste  dages  hellig  er  sig  altid  de  pagter  bevidst,  som 
han  har  indgået  med  sin  Skaber,  da  han  blev  medlem  af  Kirken.  Han 
er  klar  over,  at  han  har  lovet  at  afstå  fra  al  synd  og  uretfærdighed,  og 
at  holde  Herrens  bud  i  alting.  En  god  sidste  dages  hellig  vil  være  et 
eksempel  for  dem,  der  omgiver  ham;  ikke  blot  ved  det  han  siger,  men 
ved  det  han  gør,  vil  hans  lys  skinne  blandt  hans  medmennesker  og 
andre  vil  blive  ledet  til  at  søge,  når  de  ser  den  måde,  han  lever  på. 

Kvindelig  hjælpeforenings  hovedbestyrelse. 


Genealogisk  forening. 

Lad  os  ikke  glemme  dette!! 

Visse  af  de  dødes  behov  kan  kun  udføres  af  de  levende,  de  er  således 
afhængige  af  os.  Forskellige  kirkeforordninger,  som  de  sidste  dages 
hellige  tror  er  nødvendige  for  at  opnå  en  høj  grad  af  frelse,  må  udføres 
på  denne  jord,  fordi  de  omfatter  det  jordiske  legeme. 

Dersom  disse  forordninger  ikke  bliver  udført  i  vedkommendes  liv 
her  på  jorden,  må  de  nødvendigvis  udføres  ved  stedfortræden  af  de 
levende.  Derfor  er  det  nødvendigt  at  have  templer,  hvor  arbejdet  kan 
udføres  for  de  døde,  såvel  som  for  de  levende. 

Ansvaret  for  dette  arbejdes  udførelse  hviler  på  de  levende,  det  er  de 
afdøde  forældres  børns  pligt  at  søge  de  nødvendige  oplysninger  tilveje- 
bragt, at  gå  ind  i  Herrens  templer,  og  der  som  stedfortræder  at  virke 
som  frelsere  for  deres  døde  og  derved  give  dem  alle  de  velsignelser, 
som  følger  med  evangeliet,  samt  ophøjelse,  ligesom  de  har  modtaget 
for  sig  selv. 

Det  er  et  meget  stort  privilegium,  som  Herren  har  skænket  sine  børn, 
at  de  kan  virke  som  stedfortrædere  for  deres  døde,  idet  de  derved 
udfører  alle  de  rettigheder  og  privilegier,  der  tilhører  evangeliet,  fol- 
de døde,  og  hvis  de  døde  er  villige  til  at  modtage  det,  vil  det  blive  be- 
tragtet, som  om  de  selv  havde  udført  det. 

Dette  arbejde  hjælper  ikke  alene  de  døde,  men  er  også  med  til  at 
ophøje  os  selv,  thi  vi  kan  ikke  blive  fuldkomne  uden  dem,  ligesom  de 
ikke  kan  blive  fuldkomne  uden  os.  (Lære  og  Pagter  128: 18). 

Derfor  skulle  enhver  sidste  dages  hellig  drage  omsorg  for  at  få  sit 
slægtsregister  udfærdiget  og  indsendt,  således  at  de  forskellige  ordi- 
nancer  kan  blive  udført  for  den  afdøde  slægt,  som  er  gået  bort  uden 
at  have  modtaget  disse  privilegier,  og  på  denne  måde  bliver  både  de 
og  vi  velsignet. 

Genealogisk  forenings  hovedbestyrelse. 

Søndagsskolen. 

Punktlighed  er  en  absolut  nødvendighed  ved  vore  søndagsskolemø- 
der. Når  vi  fastsætter  en  tid  til  at  begynde,  bør  vi  begynde  på  nøjagtigt 
den  tid,  selv  om  der  kun  er  to  tilstede.  Hvis  vi  viser,  at  vi  vil  begynde 
i  rette  tid,  vil  de  andre  være  der,  og  vi  kan  bruge  hvert  eneste  dispo- 
nibelt minut  til  vore  møder. 

Punktlighed  er  ikke  blot  begrænset  til  vore  møder,  men  hentyder  lige 
så  vel  til  rapporter,  der  indsendes  i  rette  tid,  til  taler  der  skal  holdes, 
til  aftaler,  der  skal  overholdes,  og  til  alle  hverdagens  aktiviteter.  John 
D.  Rockefeller,  en  af  de  rigeste  mænd,  verden  har  kendt,  svarede,  når 
man  spurgte  ham,  hvad  der  fremfor  noget  andet  havde  bidraget  til  hans 
sukces,  at  han  havde  gjort  det  til  en  vane  at  komme  en  halv  time  for 
tidligt  til  alle  møder  og  aftaler,  uanset  hvornår  og  hvor  de  blev  holdt. 

Punktlighed  er  af  væsentlig  betydning,  hvis  vi  ønsker  at  have  orden, 
og  vi  kender  alle  vigtigheden  af  orden.  Den  første  lov  i  himlen  er  orden. 
Begynd  til  tiden  og  slut  til  tiden  og  drag  fordel  af  enhver  lejlighed, 
medens  du  er  der.  Lad  os  vise,  at  vi  tager  søndagsskolen  alvorligt,  og 
når  tiden  kommer,  hvor  vi  skal  begynde,  kan  de  sætte  deres  lid  til  os. 

Må  Herren  velsigne  os  i  vort  søndagsskolearbejde,  at  vi  kan  være 
ydmyge  og  flittige.  Vi  har  et  stort  ansvar,  men  vi  kan  tage  vare  på  det. 

Søndagsskolens  hovedbestyrelse. 

Primary. 

Vi  skal  snart  begynde  et  nyt  Primary-år  med  nye  håndboger,  nye 
lektiehefter,  nye  materialer  og,  håber  vi,  mange  nye  ideer.  Sommeren 
har  givet  os  en  chance  for  at  samle  disse  materialer  og  disse  ideer, 
og  til  at  forberede  os  til  året,  der  kommer.  Når  vi  begynder  dette  år, 
så  lad  os  gøre  det  rigtigt.  Vi  bør  begynde  med  først  at  udarbejde  et 
interessant  program,  hvormed  vi  kan  fastholde  børnenes  opmærksom- 
hed. Dette  program  bør  være  godt  planlagt  og  samarbejdet,  så  der  ikke 
er  svage  steder,  hvor  børnene  kan  miste  interessen.  Vi  må  begynde 
vore  møder  præcist  og  slutte  præcist,  og  gå  frem  efter  et  fastlagt  skema, 
så  alle  ved,  hvad  de  kan  vente.  Vi  må  føre  nøjagtige  optegnelser  over 
alt,  hvad  vi  udfører,  og  vi  må  tage  vort  arbejde  alvorligt! 

Vi  som  lærerinder  må  være  eksempler  for  de  små  børn  på  alle 
måder  og  vise  dem,  hvad  det  betyder  at  være  gode  sidste  dages  hellige. 
Den  bedste  måde  at  gøre  dette  på,  er  ved  at  undervise  dem  i  Primary 
og  ved  vore  handlinger  vise  dem,  at  det,  vi  lærer  dem,  er  sandt.  Dette 
er  vor  pligt,  så  lad  os  gøre  det  godt. 

Primary  hovedbestyrelse. 

Hilsen  fra  Amerika. 

Tidligere  missionær  i  den  danske  mission  Ted  J.  Mortensen  sender 
gennem  »Stjernen«  sine  bedste  hilsener  til  alle  missionærer,  søskende 
og  venner  i  Danmark. 

Personlige  nyheder  fra  nær  og  fjern. 

Den  215.  juni  viedes  i  Horsens 
søster  Karin  Margrethe  Pedersen  til 
broder  Krislian  Pedersen.  »Stjer- 
nen« ønsker  brudeparret  hjertelig 
til  lykke! 

Vi  har  modtaget  følgende: 
Kære  søskende  og  venner! 

Hermed  sendes  vor  hjerteligste 
tak  til  alle  for  opmærksomheden 
ved  vort  bryllup.  En  særlig  tak  til 
søskende  i  Horsens  Gren  for  den 
smukke  fest,  den  vil  vi  aldrig 
I  "*       glemme. 

Broder  og  soster  Krislian  Pedersen. 


Fødselsdage : 

København:  Den  2.  august  fylder  broder  Carl  Lauritz  August  Olsen, 
Ernst  Kapers  Vej  18,  70  år.  Hjertelig  til  lykke! 

Den  12.  august  fylder  søster  Julie  Spangsberg  Nielsen,  Stampesgade 
3  C,  70  år.  Hjertelig  til  lykke!     " 

Den  17.  august  fylder  søster  Elisabeth  Christensen,  Husumgadc  29, 
GO  år.   Hjertelig  til  lykke! 

Aalborg:  Den  21.  august  fylder  søster  Marie  Elisabeth  Jensen  05 
år.  Hjertelig  til  lykke! 

Esbjerg:  Den  25.  august  fylder  søster  Louise  Cramstrup  75  år. 
Hjertelig  til  lykke! 

H^redslæx  ex  indernes  budskab 

KÆRLIGHED 

»Talte  jeg  end  med  menneskers  og  engles  lunger,  men  ikke  havde 
kærlighed,  da  var  jeg  et  rungende  malm  eller  en  klingende  bjælde... 

...Så  bliver  da  tro,  håb,  kærlighed,  disse  tre;  men  storst  af  dem  er 
kærligheden.«  (1.  Kor.  13.  kap.). 

Broderkærlighed  er  ikke  en  dyd,  som  man  kun  skal  vente  af  andre. 
Det  er  en  vigtig  egenskab,  som  vi  alle  skulle  være  i  besiddelse  af  og 

bruge  daglig,  så  den  ikke  skal  blive  sløv  og  rusten  af  mangel  på  brug. 

De  fleste  af  os  tror,  at  broderkærlighed  må  begynde  i  hjemmet,  men 
er  vi  altid  kærlige  og  forstående  overfor  dem,  der  står  os  nær  og  er 
os  kære?  De,  som  ofte  gør  det  meste  for  os.  Kan  vi  håbe  på  at  være 
kærlige  overfor  fremmede,  hvis  vi  undlader  at  vise  vor  kærlighed  over- 
for dem,  der  lever  i  vort  hjem? 

Mange  definerer  ordet  broderkærlighed  til  kun  at  betyde,  at  vi  giver 
af  vor  overflod  til  dem,  der  er  mindre  heldige,  at  vi  deler  føde,  klæder 
og  husly.  Men  broderkærlighed  betyder  meget  mere  end  dette.  Paulus 
siger:  »Og  uddelte  jeg  end  alt,  hvad  jeg  ejer,  til  de  fattige  og  gav  mit 
legeme  hen  til  at  brændes,  men  ikke  havde  kærlighed,  da  gavnede  det 
mig  intet.«  (1.  Kor.  13:3). 

»Kærligheden  er  langmodig,  kærligheden  er  mild;  den  misunder 
ikke;  kærligheden  praler  ikke,  opblæses  ikke...«  (1.  Kor.  13:4). 

tKredsfærernes  budskab. 

Trosartiklerne 

Artikel  !n  »Vi  tror,  at  evangeliets  første  grundsætninger  og  forord- 
ninger er:  ...  3)  Dåb  ved  nedsænkning  i  vandet  til  syndernes  for- 
ladelse...« 

Dåb. 

Skriften  viser  klart,  at  dåb  ved  nedsænkning  i  vandet  er  den  rette 
måde.  Guds  ord,  som  er  blevet  åbenbaret  gennem  de  fordums  og  de 
sidste  dages  profeter,  beskriver  nedsænkning  som  den  rette  dåbsmåde. 
Da  Frelseren  gik  til  Johannes  for  at  blive  døbt  af  ham,  formente 
Johannes  ham  det,  men  han  svarede:  »Lad  det  nu  ske;  thi  således  bør 
vi  opfylde  alt,  hvad  ret  er.  Så  giver  Johannes  efter.«  (Matt.  3:15).  Vi 
læser  i  2  Nephi  31:5:  »Og  dersom  nu  det  Guds  Lam,  han,  som  er  hellig, 
skulle  have  behov  at  blive  døbt  med  vand  for  at  fuldkomme  al  retfær- 
dighed, o,  hvor  meget  mere  behøver  vi  da  ikke,  som  er  uhellige,  at 
blive  døbt  med  vand.«  Tydelige  instruktioner  er  givet  de  sidste  dages 
hellige  angående  dette  emne.  Se  L.  &  P.  20:73 — 74.  Et  af  formålene  med 
dåben  er  syndernes  forladelse.  Dette  emne  blev  udførligt  forklaret  af 
Herren  til  fader  Adam.  (Moses  6:52,  56,  64). 

I  den  hellige  skrift  har  Gud  advaret  os  om,  at  vor  uvillighed  til  at 
tilgive  andre  spærrer  os  den  dør,  der  skal  sikre  os  tilgivelse  for  os 
selv.  Han  erklærede:  »Thi  tilgiver  I  menneskene  deres  overtrædelser, 
vil  jeres  himmelske  Fader  også  tilgive  jer;  men  tilgiver  I  ikke  menne- 
skene deres  overtrædelser,  vil  jeres  Fader  heller  ikke  tilgive  jeres 
overtrædelser.«   (Matt.  6:14 — 15). 

Dåben  er  den  eneste  dør,  gennem  hvilken  vi  kan  komme  ind  i  Guds 
rige.  For  at  være  effektiv  må  denne  ordinance  udføres  af  en,  som  har 
guddommelig  myndighed  og  på  rette  måde  er  kaldet  dertil.  Den,  der  er 
præst  indenfor  det  åronske  præstedømme,  har  myndighed  til  at  døbe. 

Dåben  gør  det  muligt  at  få  syndernes  forladelse  gennem  Kristi  for- 
soning. Det  er  en  pagt  med  Herren  og  nødvendig  til  frelse.  (3  Nephi 
11:33—34).  Børn  skal  døbes,  når  de  er  otte  år  gamle.  (L.  &  P.  68:25). 
Barnedåb  er  ikke  nødvendig,  og  skriften  fordømmer  den.  (Moroni 
8:11 — 15).  Ordinancen  bliver  udført  i  Faderens,  Sønnens  og  den  Hel- 
ligånds navn,  og  de  ord,  der  skal  bruges,  findes  i  Lære  og  Pagter 
20:73.  Bt  vigtigt  træk  i  frelsensplanen  er  dåb  for  de  døde  ved  sted- 
fortræder. Denne  ordinanee  må  udføres  i  hellige  templer,  der  er  bygget 
til  dette  formål.  Dåb  for  de  døde  ved  stedfortræder  åbner  vejen  til  frelse 
for  dem,  der  dør  uden  at  kende  evangeliet. 


Fra  missionsmarken 


Aalborg:  Aalborg  Søndagsskole  havde  lørdag  den  6.  juni  arrangeret 
en  udflugt  til  Mosskov. 

Vi  samledes  i  Kirken  i  Valdemarsgade  kl.  13.30,  hvor  vi  sang  og 
holdt  bøn.  Derefter  begav  vi  os  til  banegården. 

Tiden  i  Mosskov  gik  hurtigt  med  forskellige  lege.  Mange  af  deltagerne 
gik  lange  ture  i  skoven  og  nød  den  smukke  natur  der. 

Kl.  ca.  17.00  spiste  vi  vor  medbragte  mad,  hvorefter  vi  igen  legede, 
til  vi  skulle  med  toget  hjem. 

Humøret  var  højt  og  turen  var  vellykket.  Et  væsentligt  bidrag  hertil 
var  sikkert,  at  vi  var  begunstiget  af  et  meget  smukt  vejr. 

K.  R. 

Aalborg  Primary  havde  den  19.  juni  arrangeret  en  udflugt  til  »Bleg- 
kilde« (et  smukt  anlæg  i  udkanten  af  Aalborg). 

Kl.  14.30  samledes  alle  i  Kirken  i  Valdemarsgade  til  sang  og  bøn. 
Herefter  blev  vi  »indskibet«  i  en  bus  og  kørt  til  bestemmelsesstedet. 

Her  fordrev  vi  tiden  med  forskellige  lege  og  konkurrencer  m.  v.,  og 
børnene  fik  hver  udleveret  en  is,  en  slikkepind  samt  popcorn. 

Kl.  ca.  18.00  spiste  vi  med  god  appetit  den  medbragte  mad,  legede  igen 
lidt,  indtil  bussen  kl.  ca.  18.30  kom  og  hentede  os. 

Skønt  vejret  ikke  var  særlig  godt,  morede  alle  sig  hjerteligt. 

K.  /?. 

Aalborg  GUF  havde  Set.  Hansaften  planlagt  en  tur  til  spejderhytten 
i  Lindholm.  Man  havde  dog  været  så  klog  at  gardere  sig  i  tilfælde  af 
dårligt  vejr,  ved  at  arrangere  en  underholdningsaften  i  kirken,  såfremt 
det  blev  nødvendigt.  Traditionen  tro  var  det  blæsende  og  koldt,  og 
selv  om  de  fleste  var  lidt  skuffet  over  ikke  at  kunne  tilbringe  aftenen 
i  det  frie,  tilbragte  vi  en  dejlig  og  morsom  aften  i  kirkens  lille  sal.  Der 
var  arrangeret  en  rask  »Hvem-ved-hvad«  og  missionærernes  kendte 
»hittepåsomhed«  blev  udnyttet  godt. 

K.  I. 

Aalborg  Gren  har  gennem  længere  tid  hver  lørdag  aften  arrangeret  en 
Fritidsaften  eller  Hobbyaften.  Efter  sang  og  bøn  deler  man  sig  i  klas- 
ser, hvor  man  lærer  de  ting,  man  interesserer  sig  for. 

I  en  klasse  lærer  man  f.  eks.  at  dirigere.  Det  er  meget  glædeligt,  at 
mange  interesserer  sig  herfor,  da  vi  på  denne  måde  aldrig  vil  blive  i 
bekneb  for  en  dirigent  i  Kirken. 

I  en  anden  klasse  laver  man  kurve  af  papir  og  kunstige  blomster, 
ligesom  man  kan  lære  at  brodere  og  at  fotografere. 

Aftenen  slutter  gerne  med  forskellige  lege,  og  de  tilstedeværendes 
antal  er  20—25. 

Kirkens  ungdom  behøver  ikke  lørdag  aften  at  gå  på  gaden  eller  til- 
bringe den  på  steder,  hvor  de  kan  blive  udsat  for  dårlig  påvirkning, 
men  kan  tilbringe  den  i  Kirken  med  at  lære  nyttige  ting  og  samtidig 
være  i  hinandens  selskab. 

E.  11. 

København:  Mandag  den  14.  juni  afholdt  Kvindelig  hjælpeforening 
i  København  sin  årlige  skovtur  for  Grenens  ældre  søskende.  Kl.  11.30 
startede  vi  med  rutebiler  fra  Kirken  på  Priorvej  og  kørte  til  Bagsværd 
Slotspavillon.  Præsidentinden,  søster  Anna  Andersen,  bød  alle  hjertelig 
velkommen,  hvorefter  vi  nød  den  dejlige  middag:  Brun  suppe,  flæske- 
steg, ribbensteg  og  is.  Missionspræsidentparret  havde  38  års  bryllups- 
dag den  samme  dag  og  blev  hjertelig  hyldet  af  grensforstanderen, 
broder  Aage  Stilling,  og  af  alle  de  tilstedeværende.  Broder  Stilling  på- 
mindede os  om  at  komme  til  møderne  søndag  aften.  Søster  Selma 
Harboe  sang  en  tyrolersang  for  os,  og  præsident  Junius  M.  Sorensen 
og  søster  Mary  G.  Sorensen  takkede  for  den  dejlige  tid  i  Danmark,  og 
præsidenten  bad  os  om  at  glemme  hinandens  fejl.  Grensforstanderen 
i  Esbjerg,  præsident  Ernest  Anton  Jensen,  bragte  en  hilsen  fra  Esbjerg 

og  bad  os  altid  gøre,  hvad  der  er  rigtigt.  Mange  andre  søstre  og  brødre 
holdt  dejlige  taler  til  os,  både  humoristiske  Og  mere  alvorlige.  Trods 
styrtende  regn  var  det  en  dejlig  skovtur,  som  sluttede  med  bøn  ved 
distriktspræsidenten,  ældste  David  N.  Morrell.  Tilstede  51. 

/.  /.. 

Aalborg:  »Lad  de  små  børn  komme...«,  således  kunne  mottoet  for 
det  sidste  Primary-møde  i  Vejgaard  Primart/  have  lydt.  Den  24.  juni 
klokken  15.30  samledes  09  børn  til  en  fest,  før  Primary  holdt  op  på 
grund  af  sommerferien.  Der  var  desuden  8  voksne  tilstede.  Søster  Marie 
Pedersen  var  æresgæst,  og  børnene  var  meget  begejstrede  over  dette. 
Søster  Pedersen  er  medlem  af  Aalborg  Gren,  men  kan  ikke  komme  til 
moder  på  grund  af  dårlige  ben.  Alligevel  vil  hun  gerne  gøre  et  stykke 
arbejde,  så  hun  hjælper  med  Primary  i  Vejgaard.  Hvorledes  kan  hun 
gøre  det?  Jo,  alle  børn  i  nærheden  af  hendes  hjem  samles  hos  hende 
ugen  igennem  for  at  øve  og  lære  deres  del  af  programmet.  De  kan 
tro,  de  gjorde  deres  bedste  denne  gang,  da  søster  Pedersen  var  tilstede 
ved  deres  særlige,  store  program.  De,  som  tog  del  i  programmet,  var: 
Aase  Pedersen,  Britta  Pedersen,  Anna  Marie  og  Kirsten  Pedersen,  Birthe 
Nielsen  og  Jonna  Pedersen  (kun  to  af  alle  disse  Pedersen'er  er  søstre). 
Også  Bodil  Hansen  og  Lone  Luther  tog  del  i  programmet.  Lone  Luther 
havde  en  fin  dragt  på  og  optrådte  med  akrobatiske  numre,  som  gjorde 
megen  lykke.  Missionærerne  sang  også  et  par  sange.  Derefter  legede 
børnene,  og  inden  de  gik  hjem,  fik  de  is.  Det  var  en  dejlig  fest,  og 
alle  i  Primary  er  så  glade  for  søster  Pedersen.  »Lad  de  små  børn 
komme  til  mig;  dem  må  I  ikke  hindre,  thi  Guds  rige  hører  sådanne  til.« 
(Mark.  10:14).  K.  A. 


DÅB 


AARHUS: 


9.  ma j  : 

Henry  Christian  Haupt,  døbt  af 
ældste  S.  La  Var  Christensen, 
håndspålæggelse   af   samme. 

Karin  Tang  Ancher,  døbt  af 
ældste  S.  La  Var  Christensen, 
håndspålæggelse    af    samme. 

Leonhardt  Tang  Ancher,  døbt 
af  ældste  S.  La  Var  Christensen, 
håndspålæggelse   af  samme. 

Jørn  Frode  Espersen,  døbt  af 
ældste  S.  LaVar  Christensen, 
håndspålæggelse   af  samme. 


13.    juni: 

Grete  Johansen,  døbt  af  ældste 
Finn  A.  Thomsen,  håndspålæg- 
gelse af  samme. 

Rita  Mikkelsen,  døbt  af  ældste 
Peer  K.  Kristensen,  håndspålæg- 
gelse af  ældste  Finn  A.  Thomsen. 
1.  juli: 

Ina  Sørensen,  døbt  af  ældste 
S.  LaVar  Christensen,  håndspå- 
læggelse af  samme. 

AALBORG: 

8.  juni  : 

Asbjørn    Ahlmann    Hermansen, 

døbt    af    ældste    Kay    L.    Flinders,  ODENSE: 

håndspålæggelse   af   samme.  \  9     juni: 

Grete    Henny    Røgilds,    døbt    af  Annine   Petrine   Kristine   Jantzen, 

ældste  Niels  Peter  Jensen,  hånds-  døbt  af   ældste  Elmo   Rasmussen, 

pålæggelse  af  ældste  Kay  L.  Flin-  håndspålæggelse   af  Chr.   Klokker 

ders.  Hansen. 

Vi  ønsker  de  nye  søskende  hjertelig  til  lykke  og  velkommen  i  Kirken! 

Velsignelser: 

Aalborg:  6.  juni:  Christian  Holm  Bendtsen  og  Inger  Elisabeth 
Beenfeldt  Bendtsens  søn,  Niels  Holm  Bendtsen,  velsignet  af  sin  fader. 

4.  juli:  Charles  Jepsen  Larsen  og  Esther  Margrethe  Pedersen  Larsens 
datter,  Kirsten  Doris  Jepsen  Larsen,  velsignet  af  ældste  Delmar  E.  Hunt. 

Randers:  6.  juni:  Jørgen  Maegaard  og  Inger  Brochmann  Hoppe 
Maegaards  datter,  Birthe  Maegaard,  velsignet  af  ældste  Frederick  L. 
Gregersen. 

Ordinationer : 

Randers:  (].  juni:  Jørgen  Maegaard  ordineret  til  lærer  af  ældste 
Frederick  L.  Gregersen. 

Odense:  11.  juli:  Eric  Bene  Elm  ordineret  til  diakon  af  ældste 
Figat  H.  Breum. 

Aalborg:  28.  juni:  Niels  Christian  Iversen  ordineret  til  præst  af 
Anton  A.  Falden. 

Eli  Thorlak  Hansen  ordineret  til  præst  af  Verner  H.  Andersen. 

12.  juli:  Johan  Christian  Bukke  ordineret  til  ældste  af  ældste  Werner 
S.  Bønne. 

Oskar  Emil  Hermansen  ordineret  til  diakon  af  ældste  Niels  Peter 
Jensen. 

Emigrationer: 

Slagelse:  Den  1.  april  er  Tage  Andersen  emigreret  til  Franklin, 
Arizona. 

København:  Den  26.  maj  er  Arabella  Elisabet  Salin  emigreret  til 
Huntington,  West  Virginia. 

Den  2.  juni  er  Erik  Sigurd  Jensen  emigreret  til  Salt  Lake  City,  Utah. 

Den  19.  juni  er  Aase  Elisabeth  Kærhus  Jørgensen  emigreret  til  Long 
Island,  New  York. 

Udelukkelser: 

Esbjerg:  /.  juni:  Mary  Balslev  Jørgensen. 

Dødsfald : 

Aalborg:   Den   16.  juni   døde  søster  Christine  Sahl,  Løgstør,  77  år 
gammel.  Æret  være  søster  Sahls  minde! 

Randers:   Den  24.  juni  døde  broder  Jens  Karl  Jensen,  74  år  gam- 
mel. Æret  være  broder  Jensens  minde! 

Missionærforflyttelser : 

12.  juli:    Robert  L.  Baldwin  fra  Amager  til  Aalborg. 

Paul  C.  Burgoyne  fra  København  til  Amager. 
Marion  N.  Davidson  fra  Esbjerg  til  Skive. 
Franklin  O.  Nielsen  fra  Skive  til  Hjørring. 
Rodney  L.  Fabricius  fra  Aalborg  til  Løgstør. 
Victor  W.  Jorgensen  fra  Horsens  til  Herning. 
Floyd  N.  Nelson  fra  Hjørring  til  København. 
Galen  D.  Tirrell  fra  Herning  til  Horsens. 
Ronald  O.  Harris  fra  Løgstør  til  København. 

Missionærankomster : 


Den  8.  juli  ankom  ældste  Grant  J.  Smith  fra 
Lewiston,  Utah,  til  den  danske  mission,  be- 
skikket til  at  arbejde  i  København. 

Vi  byder  ældste  Smith  hjertelig  velkommen 
til  den  danske  mission. 


Missionærafløsninger : 

Den  16.  juni  blev  ældste  Kay  L.  Flinders  og  søster  Juanita  M.  Flinders 
hæderlig  afløst  fra  deres  arbejde  i  den  danske  mission  efter  sidst  at 
have  arbejdet  i  Aalborg. 

Den  16.  juni  blev  ældste  Marcus  J.  Gregersen  hæderlig  afløst  fra  sit 
arbejde  i  den  danske  mission  efter  sidst  at  have  arbejdet  i  Vejle. 

